Vojna neutralnost Srpske i Srbije čuva nacionalne interese (VIDEO)\n14/09/2021 | 20:48 ⇒ 21:02 | Autor: RTRS\nPotrebno je nastaviti jačanje odluke o vojnoj neutralnosti Republike Srpske i Srbije. To je glavna poruka sa okruglog stola održanog na Fakultetu političkih nauka Univerziteta u Banjaluci. Stručnjaci iz Srpske i Srbije predložili su i dodatna rješenja u pravcu jačanja odluke koja, smatraju, doprinosi očuvanju nacionalnih interesa.\nNa Fakultetu političkih nauka u Banjaluci, stručnjaci iz Republike Srpske i Srbije o uvijek aktuelnoj temi - vojnoj neutralnosti.\n- Pokazati da je vojna neutralnost Srpske i Srbije jedno od strateških usmjerenja Republike Srpske i Srbije u nekom budućem periodu, na koji način se čuva i Republika Srpska i njena ustavna pozicija i pokazati da proces evropskih integracija i integracija u NATO nije isti proces. To je cilj današnjeg okruglog stola - rekao je Željko Budimir, profesor na Fakultetu političkih nauka Univerziteta u Banjaluci.\nA cilj, i u Srpskoj i u Srbiji proglašene vojne neutralnosti isključivo je zaštita i očuvanje nacionalnih interesa. Narodna skupština Srbije, odluku o ne stupanju u vojno-političke saveze donijela je 2007. godine. Deset godina poslije, to je učinila i Narodna skupština Republike Srpske.\n- Osim jasnog značenja, a vojna neutralnost znači da nećemo biti član nijednog vojnog saveza, mislim da ona ima jedan dubinski značaj i da potpuno korespondira jednoj važnoj karakteristici našeg srpskog nacionalnog bića, a to je slobodarski duh, želja da uvijek budemo slobodni i nezavisni - rekao je Miloš Јovanović, docent na Pravnom fakultetu Univerziteta u Beogradu.\nOsim toga, razlozi za vojnu neutralnost Republike Srpske i Srbije su višestruki, poručeno je sa skupa u Banjaluci. Prije svega ogledaju se u činjenici da je i Srpsku i Srbijau '90-tih, bombardovala alijansa, odnosno NATO.\n- Ne samo emotivni, nego i ekonomski razlozi su tu. Zato je potrebno da se istakne potreba za vojnom neutralnošću Srbije, a time i BiH, jeste i u toj nekoj prekompoziciji geopolitičkih odnosa koji su u toku - poručio je Predrag Ćeranić, dekan Fakulteta bezbjednosnih nauka Univerziteta u Banjaluci.\nU kontekstu jačanja opredjeljenja, predložena su i određena rješenja, donošenje posebnih zakona, ali i promjena termina iz "vojne neutralnosti" u "vojno nesvrstavanje".\n- Sa aspekta legaliteta vojne neutralnosti, mislim da je jako važno da spojimo riječi i djela i da jednostavno ovo o čemu govorimo da prati određena djela, a po meni to bi trebalo da bude donošenje zakona o vojnoj neutralnosti i Republike Srpske i Srbije - rekao je Aleksandar Mitić, naučni saradnih u Institutu za međunarodnu politiku i privredu u Beogradu.\nI pored jasnog opredjeljena, odluka o vojnoj neutralnosti čest je razlog pritisaka na Banjaluku i Beograd.\nU tom kontekstu, poručili su govornici, treba gledati i na poruke, za Republiku Srpsku nelegitimnog visokog predstavnika u BiH Kristijana Šmita, koji govori o potrebi napredovanja BiH u procesu evroatlantskih integracija, što se može smatrati direktnim nepoštovanjem Republike Srpske i odluka njenih institucija.\nDa se, kada se govori o BiH i NATO-u, u obzir treba uzeti mišljenje svih u BiH, krajem marta, napomenula je i Ambasada Rusije ističući da bi na slučaj praktičnog približavanja BiH NATO-u, Ruska Federacija reagovala konkretnim koracima, smatrajući takav čin neprijateljskim.


Junker pozvao Beograd i Prištinu da imaju više razumevanja za poziciju druge strane - Info 24\nSarajevo, 28. februara 2018.- Predsednistvo BiH predalo je danas evropskim zvanicnima odgovore na Upitnik Evropske komisije, a predsednik te komisije Zan Klod Junker (na slici) je tom priikom rekao da ce od sada BiH i Evropa "ici zajedno". Odgovore je predao predsedavajuci Predsednistva Dragan Covic predsedniku Evropske komisije Zan-Klod Junkeru u prisustvu clanova kolektivnog ssaf drzave BiH, Mladena Ivanica I Bakira Izetbegovica. FOTO TANJUG/ FOTO FENA/ALMIR RAZIC/ nr\nJunker pozvao Beograd i Prištinu da imaju više razumevanja za poziciju druge strane\nPredsednik Evropske komisije Žan-Klod Junker izjavio je da bez rešenja spora između Beograda i Prištine nijedna strana neće imati šansu da uđe u Evropsku uniju.\n„Uvek sam bio za konstruktivan dijalog između Srbije i Kosova. Nisam zadovoljan što taj proces ne ide u pravom smeru“, rekao je Junker na konferenciji za novinare sa albanskim premijerom Edijerom Ramom odgovarajući na pitanje Tanjuga da li misli da se do isteka mandata aktuelne EK može postići napredak u dijalogu\nEU da zaštiti svoj kredibilitet i natera PR da ukine takse


Politike roditeljstva: iskustva, diskursi i institucionalne prakse (2014) - Institut za sociološka istraživanja\nU okviru sekcije Reprodukcija kao društveni, politički i ekonomski resurs, roditeljstvo se razmatralo u ključu teorijskih postavki koje se odnose na rodne režime na poluperiferiji, porodicu kao faktor regionalnog razvoja, društvene odnose moći i njihov uticaj na tumačenje roditeljstva. Izlagači u okviru ove sekcije upozoravaju na potrebu kontekstualizacije fenomena roditeljstva i preispitivanje pojma reprodukcije nacionalne populacije, ističući „klizav teren” nauke i politike.\nU okviru sekcije Iskustva ukazano je na raznovrsnost strategija parova tokom prelaza iz faze konjugalne dijade u roditeljstvo, prikazani su dominantni bihejvioralni modeli, analizirane su prakse u svakodnevnom životu bračnih partnera na početku roditeljstva, iz perspektive očeva, istopolno orijentisanih žena. Dat je osvrt i na motivacioni aspekt: fertilnu motivaciju mladih i reprodukcione prakse preferencija za određeni pol deteta.\nKriza roditeljstva sagledavana je u kontekstu terapijskog procesa, a posebno je analizirano iskustvo materinstva u kontekstu socijalne mreže porodičnih odnosa i prisustva/odsustva podrške majci. Posebna pažnja posvećena je i telesnom, tehnološkom i institucionalnom aspektu porođaja, kao i socijalnoj konstrukciji telesnih praksi/iskustava.\nTreća sekcija bavila se analizom diskursa o abortusu, politikama očinstva u kontekstu post-jugoslovenskog kulturnog prostora, attachment parenting-u.\nU okviru poslednje sekcije razmatrane su institucionalne prakse koje se vezuju za roditeljstvo, a u tom kontekstu posebna pažnja posvećena je rodnim režimima, modelu donošenja odluka u vezi sa vakcinacijom, ulozi socijalnog radnika i ulozi Saveta roditelja u kreiranju javne politike upravljanja vaspitno – obrazovnim ustanovama. Jedna od posebnih tema bila je i uloga roditeljske podrške u prihvatanju rodnog identiteta deteta.\nKonferencija je posvećena profesorki Anđelki Milić.


Koneljano eliminisao Fenerbahče\nSENIORKE – LIGA ŠAMPIONA 2019.\nItalijanski Koneljano je prvi finalista Lige šampiona 2019. u konkurenciji odbojkašica. Koneljano je u drugoj utakmici polufinala, odigranoj u Istanbulu, pobedio turski Fenerbahče (Ana Antonijević, Zoran Terzić, Željko Bulatović, Vladimir Banković) sa 3:0 (25:18, 25:22, 28:26).\nNa pomolu italijansko finale\nU prvim utakmicama polufinala Lige šampiona 2019. u konkurenciji odbojkašica, italijanski klubovi su zabeležili dve maksimalne pobede protiv turskih ekipa. Koneljano je u Trevizu pobedio Fenerbahče (Ana Antonijević, Zoran Terzić, Željko Bulatović, Vladimir Banković) sa 3:0 (25:21, 25:23, 26:24), dok je Novara (Stefana Veljković) u Istanbulu porazila aktuelnog evropskog prvaka, Vakfibank (Milena Rašić) sa 3:0 (25:17, 27:25, 25:15). Revanši će se odigrati u utorak, 9. aprila u Istanbulu i u sredu, 10. aprila u Novari.\nNagradni fond za Ligu šampiona više od 3,5 miliona evra – pobednicima po 400 000 evra\nEvropska odbojkaška konfederacija, CEV, saopštila je da je ukupan nagradni fond za Ligu šampiona 2019. u obe konkurencije 3 547 000 evra. Iznos nagrade je identičan, pa će pobednici u obe konkurencije dobiti po 400 000 evra, a poraženi finalisti po 200 000 evra.\nLube maksimalan u Lođu, Zenit slavio u Peruđi posle pet setova\nU prvim utakmicama polufinala Lige šampiona 2019. u konkurenciji odbojkaša italijanski Lube (Dragan Stanković) je ostvario maksimalnu pobedu u Lođu protiv domaćeg Belhatova (Milan Katić) sa 3:0 (25:14, 25:20, 25:23), dok je ruski Zenit iz Kazanja u Italiji pobedio Peruđu (Aleksandar Atanasijević, Marko Podraščanin) sa 3:2 (25:22, 24:26, 27:25, 20:25, 15:13). Revanš mečevi će se odigrati u sredu, 10. aprila u Kazanju i Ćivitanovi.\nOdbojkašice u utorak i četvrtak, odbojkaši u sredu\nEvropska odbojkaška konfederacija, CEV, saopštila je raspored utakmica polufinala Lige šampiona 2019. u obe konkurencije. Odbojkašice će prve utakmice odigrati u utorak, 2. aprila i četvrtak, 4. aprila, a odbojkaši u sredu, 3. aprila. Sve četiri utakmice će direktno prenositi TV Sport Klub.\nStrana 7 od 87


Kosovo: Venecijanska komisija neće razmatrati Kutrijev zahtev u vezi sa nadležnostima predsednika\nVenecijanska komisija neće se baviti zahtevom odlazećeg premijera Kosova, Albina Kurtija, koji je zatražio mišljenje Komisije u vezi sa predsednikovim ovlašćenjima za raspuštanje Parlamenta i imenovanje kandidata za mesto premijera, nakon glasanja o nepoverenju Kurtijevoj vladi prošlog meseca.\nVlada je u izjavi objavila da je Komisija odlučila da poštuje odluke Ustavnog suda Kosova.\n“Nakon što je Ustavni sud doneo odluku o primeni privremenih mera do 29. maja, te da obustavi izvršenje predsednikove uredbe i smatrajući da Sud ponovo razmatra ovaj slučaj, Komisija je zaključila da će poštovati odluke Ustavnog suda, koji je već postupio u ovom slučaju. Pozdravljamo predlog Komisije da poštuje i očekuje ispitivanje zahteva i odluke Ustavnog suda. Nakon odluke i u slučaju da nam bude potrebno dodatno objašnjenje i pomoć Venecijanske komisije, preduzećemo potrebne mere ako to budemo smatrali potrebnim“, navodi se u saopštenju Vlade.\nUstavni sud Kosova 1. maja je obustavio postupak formiranja nove Vlade Kosova do 29. maja, kada se očekuje da odluči da li je dekret predsednika Tačija da dodeli mandat za formiranje nove vlade drugoj najvećoj stranci u zemlji, u skladu sa Ustavom. / ibna


Investicije u istraživanja i razvoj Kine sedam puta veće od BDP-a Srbije! | PC Press\nInvesticije u istraživanja i razvoj Kine sedam puta veće od BDP-a Srbije!\n5. mart 2018. 5. mart 2018. Darko Topalović\nIz godine u godinu količina novca koju Kina troši na istraživanje i razvoj ima rast od 14 odsto, a od 2012. godine je imala porast od 70,9 odsto. Prošle godine je potrošila 279 milijardi dolara, što je sedam puta više od BDP Srbije. Kina je napravila desetine industrijskih parkova i inkubatora namenjenih za promociju tehnologija, poput veštačke inteligencije, robotike i obrade podataka.\nKineski ministar nauke Wan je izjavio da Kina planira da proizvodnju električnih vozila popne na nivo od dva miliona jedinica do 2020. godine. Kina ulaže velike količine novca kako bi dominirala ovom industrijom i drugim, poput nuklearne i obnovljive energije. Takođe, Wan je izneo plan Kine da uđe u rang inovativnih zemalja i postane tehnička inovativna sila najkasnije do 2050. godine.\nInače, indeks GSI (indeks globalne konkurentnosti) pokazuje da je globalni lider u inovativnosti Švajcarska već šest godina za redom, sa DBP-om od 659 milijardi dolara i prihodima po stanovniku od 79.242 dolara. Na drugom mestu su SAD, zatim slede Izrael, Finska i Nemačka.\nTagovi: BDP, inovacije, Investicije, Kina, robotika, Tehnologija, veštačka inteligencija\n← Google nudi 150 miliona evra za digitalne medijske inovacije\nApple sprema jeftiniji MacBook Air →


Završeni radovi u Ležimiru (VIDEO) - RTV Centar Srem\nDruštvoSremska Mitrovica 04/01/2021 sofija 0\nZamenik gradonačelnice Sremske Mitrovice, Petar Samardžić, obišao je juče Ležimir, gde su upravo završeni radovi na rekonstrukciji puteva. Tom prilikom, Samardžić je istakao da...\nZamenik gradonačelnice Sremske Mitrovice, Petar Samardžić, obišao je juče Ležimir, gde su upravo završeni radovi na rekonstrukciji puteva. Tom prilikom, Samardžić je istakao da je Grad Sremska Mitrovica prošle godine počeo sa rekonstrukcijom puteva u seoskim sredinama. Samo prošle godine asfaltirano je 15 km putne mreže, uglavnom u ruralnim područjima.\nPredračunska vrednost ovih radova je oko 6 miliona dinara. Kako je najavljeno iz lokalne samouprave, Grad Sremska Mitrovica će i u narednom periodu nastaviti sa uređenjem putne infrastrukture u svojim selima.


Potrošačka korpa u RS-u u avgustu koštala 1.869 KM, a prosječna plata 852 KM – Biznis.ba\nPotrošačka korpa u RS-u u avgustu koštala 1.869 KM, a prosječna plata 852 KM\nobjavljeno 25. sep 2018. u 11:11 25. sep 2018.\nSindikalna potrošačka korpa za četvoročlanu porodicu u Republici Srpskoj u avgustu koštala je 1.869 KM, saopćeno je iz Saveza sindikata Republike Srpske.\nNajviše novca porodice su u RS-u u avgustu trošile za nabavku prehrane – 691 KM, stanovanje i komunalne usluge koštale su 568 KM, dok je za tekuće održavanje domaćinstva trebalo izdvojiti 105 KM, navodi Savez sindikata.\nU saopćenju se dodaje da je odjeća i obuća koštala 131 KM, higijena i njega zdravlja 89 KM, prevoz 200 KM, te obrazovanje i kultura 82 KM, prenosi Srna.\nSavez sindikata Republike Srpske se osvrnuo i na djelatnosti u kojima je isplaćena najniža prosječna avgustovska plata kao što su građevinarstvo – sa prosjekom 570 KM, dok je u administrativnim i pomoćnim uslužnim djelatnostima 571 KM, a u oblasti umjetnosti zabave i rekreacije 580 KM.\nSavez sindikata dodaje da je sindikalnu potrošačku korpu za četvoročlanu porodicu u Republici Srpskoj u avgustu prosječna isplaćena avgustovska neto plata u iznosu od 852 KM pokrivala sa 45,57 posto.\n“Iz navedenih podataka jasno je da je u Republici Srpskoj krajnje vrijeme da se potpišu Opšti i granski kolektivni ugovori, te da povećanje plata i poboljašnje životnog standarda svim radnicima bude stalan proces”, navode iz Sindikata.\nProsječna avgustovska neto plata iznosila je 852 KM, a bruto plata 1.364 KM, dok su najveća avgustovska primanja od 1.444 KM imali zaposleni u finansijskoj i djelatnosti osiguranja, saopćio je jučer Republički zavod za statistiku.


Gotovi Seminarski Diplomski Maturalni Master ili Magistarski - Uticaj porodice na moralni razvoj deteta\nGotovi Seminarski Diplomski Maturalni Master ili Magistarski > Obrazovanje > Prirodne nauke > Psihologija > Uticaj porodice na moralni razvoj deteta\nPuna verzija: Uticaj porodice na moralni razvoj deteta\n''U opštijem smislu porodica je društvena grupa istorijski promenjivog oblika u čijim okvirima se odvija proces reprodukcije društvenih individua. U strukturalnom pogledu porodica se određuje kao ujedinjenje odraslih pojedinaca suprotnih polova (supružnika) i njihove rođene ili adaptirane dece''.\n''Društvena grupa koju čine pojedinci povezani srodničkim (krvim) ili bračnim vezama. Porodica je kulturno i istorijski promenjiva kategorija po tipu, strukturi i funkciji. Najvažnija funkcija porodice je reprodukcija ili stvaranje potomstva. Ova funkcija ne obuhvata samo rađanje i obezbeđivanje fizičkog opstanka, već i brigu oko integrisanja potomaka u društvo ili kulturu''.\nOno što je zajedničko za sve definicije jeste određenje porodice kao drušvene grupe koju čine njeni članovi, a njihova povezanost zasniva se na krvnom srodstvu, njihovoj zajedničkoj ulozi za reprodukciju, da je ona društveno promenljiva, briga za potomstvo. Briga za potomstvo u svakom pogledu njen je osnovni zadatak...\n2.1\tUticaj porodice na oblikovanje dečijeg ponašanja, stavova i ličnosti\t5\n2.2\tUticaj porodice na loše ponašanje deteta i stvaranje maloletničke delikvencije\t8\n2.2.1\tUticaj socioekonomskog statusa porodice na delikvenciju kod dece\t9\n2.2.2\tUticaj strukture porodice na delikventno ponašanje dece\t10


Beta 22. aprila 2017. 11:25\nIzvršni direktor Medjunarodnog Monetarnog fonda (MMF) Tao Zang pohvalio je u Vašingtonu vredan rad Vlade Srbije u naporima da ojača domaću privredu i sprovede teške reforme, saopštilo je danas Ministarstvo finansija Srbije.\nOn je, na sastanku sa guvernerom Narodne banke Srbije Jorgovankom Tabaković i ministrom finansija Dušanom Vujović, kazao da je namera ove finansijske institucije da nastavi sa pružanjem intenzivne podrške Vladi Srbije.\n„MMF će nastaviti da podržava Srbiju u budućim koracima u reformama koji vode ka povećanom poverenju investitora i srednjoročnom potencijalnom rastu koji podržava Program“, istakao je Zang,\nOn je dodao da je saradnja Vlade Srbije i MMF-a uspešna na svim poljima, a da isto očekuje i u periodu koji dolazi, navodi se u saopštenju.\nTema sastanka, održanog u okviru prolećnog zasedanja MMF i Svetske banke, bila je analiza postignutih rezultata u sprovodjenju mera koje su dogovorene aranžmanom iz predostrožnosti koji je Srbija potpisala sa MMF.\nTabaković je istakla da Srbija može da posluži kao dobar primer zemlje u kojoj je zabeleženo smanjenje i unutrašnje i spoljne neravnoteže uz ubrzanje rasta na 2,8 odsto 2016, „dok se ove i narednih godina očekuje njegovo dalje ubrzanje“.\n„U prethodne tri godine inflacija se kretala na nivou od oko dva odsto, inflaciona očekivanja su tokom tog perioda dobro usidrena“, rekla je guverner NBS, navodi se u saopštenju.\nOna je rekla i da je „deficit tekućeg računa dodatno snižen u 2016 na 4,0 odsto bruto društvenog proizvoda (BDP) zahvaljujući snažnom izvozu roba i usluga iz Srbije i bio je u potpunosti pokriven prilivom po osnovu stranih direktnih investicija koje su dostigle 5,5 odsto BDP“, po čemu se Srbija „izdvojila u regionu“.\nGuverner NBS je dodala da je od velike važnosti vraćanje poverenja u lokalnu valutu i da je „dinarska štednja tri puta veća u odnosu na 2012. godinu“.\nOna je podsetila da je agencija Moodys priznala rezultate koje je Srbija ostvarila upravo na planu smanjenja neravnoteža i jačanja ekonomije zbog čega su u martu ove godine povećali rejting.\nVujović je izrazio uveravanje da će i u ovoj, poslednjoj godini Aranžmana iz predostrožnosti, Vlada nastaviti sa realizacijom zadataka i osnaživanjem domaćih finansija.\nOn je naglasio potrebu uvažavanja realnih okolnosti u planiranju i sprovodjenju strukturnih reformi, istakavši da je važno da reforme budu sprovedene u celini i na najbolji način u odnosu na efekte koje imaju na privredni rast, zaposlenost i budžet.\n„Ponosan sam na rezultate u smanjenju deficita opšte države koje smo ostvarili u prošloj godini a u ovoj godini nastavljamo podjednako uspešno da prebacujemo ciljeve postavljene u budžetu“, istakao je Vujović.\nDodao je i da su ostvareni suficit u prvom kvartalu i očekivane uštede od skoro pola milijarde evra u prva četiri meseca „jasan signal investitorima da ulažu u srpsku ekonomiju“.


Građani u BiH za šest mjeseci državi uplatili 57,3 miliona KM za izgradnju cesta - Portal 072info\n4. Jula 2016. Vrijeme objave: 23:55 sati\nPrihodi od indirektnih poreza u prvih šest mjeseci ove godine iznosili su tri milijarde i 106 miliona KM i veći su za 93 miliona KM ili 3,09 posto u odnosu na isti period 2015., saopćeno je danas iz Uprave za indirektno oprezivanje (UIO) BiH.\nSamo u junu ove godine prikupljeno je 562 miliona KM indirektnih poreza što je za 24 miliona KM više u odnosu na jun 2015. i predstavlja najveći iznos prikupljenih indirektnih poreza u junu mjesecu od uspostave UIO.\nNakon izvršenih povrata PDV-a poreskim obveznicima, koji su u prvih šest mjeseci 2016. iznosili 523 miliona KM, neto prikupljeni prihodi koji su otišli u raspodjelu korisnicima u toku ove godine, a to su država, entiteti i Distrikt Brčko, iznosili su dvije milijarde i 583 milion KM i veći su za 106 miliona KM u odnosu na prihode koje su s Jedinstvenog računa korisnici dobili u istom periodu lani.\nZa finansiranje državnih institucija u prvih šest mjeseci ove godine raspoređen je iznos od 371 milion KM, identično kao i u nekoliko prethodnih godina.\nOstatak sredstava završio je u entitetskim kasama i to: Federaciji BiH ukupno milijardu i 395 miliona KM, Republici Srpskoj 726 miliona KM i Distriktu Brčko 77 miliona KM, navodi se u saopćenju UIOBiH.\nZa finansiranje državnih institucija u prvih šest mjeseci 2016. godine raspoređen je iznos od 371 miliona KM.\nPo osnovu posebne putarine za izgradnju autoputeva (0,10 KM) u prvih šest mjeseci ove godine, Federacija BiH je dobila dodatnih 33,8 miliona KM, Republika Srpska 22,4 miliona KM i Distrikt Brčko 1,1 miliona KM.


Izvor: Radio Televizija Vojvodine, 28.Avg.2018, 10:28\nMinistar poljoprivrede Branislav Nedimović izjavio je danas da će do decembra biti završena akreditacija Nacionalne laboratorije za kontrolu kvaliteta mleka.\nNacionalna laboratorija, koja se nalazi u Batajnici u Beogradu, već radi, ali da će sa akreditacijom moći da radi u punom kapacitetu, kazao je ministar.\n"Mi već radimo kontrolu mleka u celoj Srbiji i uzimaju se uzorci iz svih mlekara. Već znamo na nacionalnom nivou kakvo nam je mleko u mlekarama, tako da >> Pročitaj celu vest na sajtu Radio Televizija Vojvodine << možemo da primenjujemo i mere za poboljšanje kvaliteta", rekao je Nedimović za TV Prva.\nKako kaže Laboratorija za bezbednost hrane biće završena do marta, aprila a akcenat će biti na mesu i mesnim prerađevinama.\n"Mi imamo privatne laboratorije koje kontrolišu to što je u skladu sa zakonom. Moramo da imamo i nacionalnu laboratoriju i da mi proveravamo da li je sve u redu, a ne da šaljemo uzorke u inostranstvo na super kontrolu", pojasnio je on.\nDodaje da Srbija ima dobar kvalitet mleka, da nema problem što se tiče stočne hrane.\n"Nema nikakvih problema, stočna hrana je dobra, mleko je dobrog kvaliteta, držimo sve to pod kontrolom", zaključio je on.\nMinistar poljoprivrede Branislav Nedimović najavio je da će biti zaposleno 100 novih poljoprivrednih inspektora.


EK predložila nova pravila o političkom oglašavanju | EurActiv Serbia\nRead time : 2 m, 2 s\nEvropska komisija 25. novembra je predstavila predlog novih pravila o političkom oglašavanju koja treba da pomognu građanima da bolje razumeju političke oglase i shvate ko iza njih stoji.\nKomisija je predložila i ažuriranje postojećih pravila EU o "mobilnim građanima" i njihovom pravu da glasaju na lokalnim i evropskim izborima, kao i pravila o finansiranju evropskih političkih stranaka i fondacija.\nPrema predloženim pravilima o političkom oglašavanju, svaki politički oglas mora da bude jasno označen kao takav i sadrži informaciju o tome ko ga je i koliko platio.\nDalje je Evropska komisija navela da bi političke tehnike ciljanja i isticanja trebalo javno objasniti na najdetaljniji mogući način i zabraniti upotrebu osetljivih ličnih podataka bez izričitog pristanka.\nPotpredsednica EK za vrednosti i transparentnost Vera Jurova rekla je da izbori ne smeju da budu "takmičenje u primeni prikrivenih i netransparentnih metoda".\n"Nove tehnologije treba da budu sredstvo za emancipaciju a ne za manipulaciju. Ovaj ambiciozni predlog omogućiće do sada nezabeleženu transparentnost političkih kampanja i ograničiti prikrivene tehnike ciljanja", rekla je Jurova.\nEvropski komesar za pravosuđe Didije Rejnders je na predstavljanju predloga rekao i da će se novim predlogom zaštititi lični podaci u kontekstu političkog oglašavanja i time doprineti unapređenju demokratije.\nKada je reč o političkom oglašavanju, mere utvrđene u predloženoj Uredbi o transparentnosti i ciljanju političkih oglasa obuhvataju oblast primene, oznake transparentnosti, stroge uslove za ciljanje i kazne za kršenje.\nNavodi se da je 40% Evropljana, preme nedavnom istraživanju Eurobarometar, bilo izloženo sadržaju koji nisu mogli lako da prepoznaju kao politički oglas.\nKomisija je predložila i izmene pravila EU o finansiranju političkih stranaka i fondacija kako bi se olakšala interakcija evropskih političkih stranaka sa nacionalnim strankama članicama, unapredila transparentnost, smanjilo administrativno opterećenje i povećala njihova finansijska održivost.\nTakođe je Komisija predložila ažuriranje pravila o evropskim i lokalnim izborima za građane Unije koji borave u članici čiji državljani nisu - "mobilni građani EU".\nKako se navodi, "mobilnih građana" ima oko 13,5 miliona a samo mali broj njih iskoristi svoje pravo glasanja na evropskim i lokalnim izborima.\nPredlozi EK sada idu na razmatranje u Evropskom parlamentu i Savetu.\nCilj je da nova pravila stupe na snagu i da ih članice uvedu u svoja zakonodavstva do proleća 2023, odnosno na vreme da se evropski izbori 2024. održe u skladu sa najvišim demokratskim standardima.\nFoto: EC - Audiovisual Service/Lukasz Kobus


Šta utiče na naše reakcije – Zavod Pančevac\nZavod Pančevac > Psihologija > Šta utiče na naše reakcije\nŠta utiče na naše reakcije\nDatum 18 dec 2016\nDoktor Anja Petruc\nReakcije ljudi na isti događaj mogu biti veoma različite. Svaka osoba procenjuje situaciju na osnovu svojih percepcija, uverenja, osećanja i daje joj određeni značaj, te su različita ponašanja posledica različitih vrednovanja situacije. U utvrđivanju važnosti, ljudi su subjektivni, pa procena može biti manje ili više racionalna, ali može biti i potpuno iracionalna.\nOsetljivi ljudi negativnim događajima često daju preveliki značaj, ocenjuju ih kao katastrofe sa kojima se ne mogu izboriti. Umesto da preduzimaju akcije kojima bi ponovo uspostavili ravnotežu, osobe se fokusiraju, čak fiksiraju, na negativnu promenu. Usmerene su samo na jedan aspekt problema, dok širi kontekst izostavljaju, što im i onemogućava da vide kojim rešenjima raspolažu.\nPre nego što počne da katastrofira, čovek bi trebalo da zapita sebe koliko mu je događaj uopšte značajan i koji je njegov najgori mogući ishod. Već ova razmišljanja bi događajima mogla da daju adekvatnu važnost. Neki bi bili otpisani kao nevažni, a za one koji se procene kao važni postoje tri izbora. Ukoliko je negativna situacija promenjiva, treba razmisliti o načinima na koje se može rešiti, ako je situacija nepromenjiva osoba može pokušati da izađe iz nje, a ukoliko izlazak nije moguć, preostaje samo da je prihvati.\nPročitajte i sledeće tekstove


FOTO / EU ponovo razmišlja o metodi "mrkve i štapa" - Klix.ba\nTihić nakon razgovora s Lajčakom EU ponovo razmišlja o metodi "mrkve i štapa"\nTihić nakon razgovora s Lajčakom\n/EU ponovo razmišlja o metodi "mrkve i štapa"\nEU ponovo razmišlja o metodi "mrkve i štapa"\n24.2.2011. u 13:09\nVisoki funkcioner EU Miroslav Lajčak i predsjednik SDA BiH Sulejman Tihić konstatovali su danas u Sarajevu da BiH mora što prije konstituisati vlast na svim niovima da bi, konačno, započela reforme koje je vode ka EU.\nLajčak, koji je u BiH prvi put nakon preuzimanja funkcije izvršnog direktora za Evropu i centralnu Aziju pri zajedničkoj Službi vanjskih poslova EU, i Tihić razgovarali su i o modalitetima što bržeg ispunjavanja obaveza BiH iz Sporazuma o stabilizaciji i pridruživanju sa EU.\n"Razgovarali smo o svemu što BiH treba da učini da bi do kraja godine podnijela aplikaciju za kandidatski status u EU, kao i o procesu 'berlinskih razgovora', budućoj ustavnoj reformi u BiH, a na određeni način dotakli smo se i provođenja izbornih rezuiltata", rekao je Tihić novinarima nakon sastanka.\nOn je konstatovao da u EU postoji zabrinutost zbog nedopustivo sporog formiranja vlasti u Federaciji BiH i BiH, kao i potreba da se to što prije realizuje, odnosno prije roka za usvajanje budžeta.\n"Prisjetili smo se i prudskog procesa i ponovio sam žaljenje što ti politički razgovori nisu nastavljeni, jer danas su neki naši stavovi još više udaljeni nego tada", istakao je Tihić.\nOn smatra da bi se do određenih političkih rješenja još moglo doći upravo na tragu prudskog, ali i butmirskog procesa.\nPrema njegovim riječima, na današnjem sastanku sa Lajčakom razgovarano je i o budućoj funkciji specijalnog predstavnika EU u BiH koji bi trebalo da ima jači mandat i veći uticaj u rješavanju problema u BiH.\nTihić je pomenuo da se u EU, kada je BiH u pitanju, ponovo razmišlja i o metodu "mrkve i štapa", što je poznata evropska praksa prema nekim zemljama.\nOn je dodao da je Lajčak istakao da želi da pomogne BiH, ali ne i da nameće rješenja domaćim političarima.\nKomentarišući poziv koji je predsjedavajuća Komiteta za kulturu Evropskog parlamenta Doris Pak juče uputila studentima da izađu na ulice i traže bolje obrazovanje, Tihić je rekao da se problemi moraju rješavati u institucijama, a ne na ulici.\nLajčak bi danas trebalo da se, u odvojenim susretima, sastane i sa liderima HDZ-a 1990, SDP-a BiH i HDZ-a BiH, a za sutra je u planu njegova posjeta Banjoj Luci.\nprije 21h 28m 216\nprije 21h 32m 52\nprije 12h 50m 161\nprije 13h 55m 362\nprije 18h 22m 99


Đurić: Izlazak na izbore građanska i srpska dužnost - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Izlazak na izbore građanska i srpska dužnost\nĐurić: Izlazak na izbore građanska i srpska dužnost\n15.maj 2019. Izvor: Tanjug\nDirektor Kancelarije za Kosovo i Metohiju Marko Đurić pozvao je danas sve građane na severu Kosova da u nedelju izađu na izbore, obave svoju "građansku i srpsku dužnost" i ne dozvole da Priština uspostavi konrolu u četiri srpske opštine.\n"Pozivam sve građane da očuvamo jedinstvo sa državom Srbijom da ostanemo organski povezani sa institucijama naše države, da ne dozvolimo da se albanskim političarima koji su smisli pokvaren ali prilično proziran plan da se otarase srpske kontrole", rekao je Đurić novinarima u Palati Srbija.\nOcenio je kako se u nedelju na izborima odlučuje da li će opštine biti srpske i pod srpskom kontrolom.\nĐurić je istakao da postoji ideja da se Srbi podele i posvađaju i naglasio da će u nedelju, 19. maja, Srbi pokazati da su složni.\nPoručio je da "možemo da imamo 1001 razliku u centralnoj Srbiji, ali na KiM moramo biti kao jedan".\n"Pokazaćemo da nas neće pobediti našom lenjošću i nespremnošću da uradimo ono najminimalnije da sačuvamo kućni prag", rekao je direktor Kancelarija za KiM.\nĐurić kaže da je u pitanju da se sačuva srpski karakter našeg kućnog praga u Kosovskoj Mitrovici, Leposaviću, Zvečanu i Zubinom Potoku, "a ne o nečemu drugom i ne o bilo kakavoj lokalnoj ili svetskoj politici".\nOn je upozorio da su i neki Srbi već pozvali da se glasa za Gondze Čauši za gradonačelnika Kosovske Mitrovice, i da Albanci ne prezaju od nijednog koraka i postupka da bi preuzeli većinu.\nIzbori u nedelju nisu klasični izbori za Srbe na KiM, nisu to izbori političkih stranaka već su izbori kojima se radi na očuvanju srpskog karaktera četiri opštine sa srpskom većinom, rekao je Đurić.\n"Svi u Prištini se nadaju, i Albanci, da će pokazati da napreduju i u broju i snazi na severu i zato je jako važno da pokažemo snagu i slogu, i da ćemo se uvek i svuda boriti da te opštine ostanu naše kao što i jesu srpske", rekao je on.\nĐurić je apelovao na sve građane da izbore shvate najozbiljnije i izlaskom na birališta "ispune svoju građansku i srpsku dužnost".


Srušen Marej, božićna titula za Novaka u Dohi! - Pokazivač\nImao je Novak priliku da meč završi u dva seta s obzirom da je pri vođstvu od 5:4 izborio tri meč lopte na svoj servis. Britanac je svaku spasio i preokrenuo situaciju na terenu.\nKoliko je Novak bio siguran na svoj servis pokazuje podatak da je u poslednja tri servis gema prvog seta i prva dva u drugom izgubio svega dva poena. Novak se sa najvećim izazovom suočio u šestom gemu kada je posle jedanaest dugih poena spasio jednu brejk loptu i održao rezultatsku ravnotežu. U sledećem gemu je briljirao na servis Mareja, uzeo drugi brejk u susretu i sa prednošću od 5:3 približio se drugoj tituli u Dohi. Ipak, Britanac je u desetom gemu spasio tri meč lopte Novaka, iskoristio drugu brejk priliku i izjednačio rezultat na 5:5. Blaga psihološka prednost i odlična igra u ofanzivi i defanzivi, omogućili su mu da osvoji i naredna dva gema, a samim tim i da izjednači rezultat u setovima.\nbožićna titula za Novaka u Dohi!\nPrethodni tekstZa miran san i dobar dan: Ogi i bubašvabe (11)\nSledeći tekstMaja Stanković: Lutalica


Austrijanac Dominik Tim je osvojio taj jedan grend slem, prošle godine na Ju -Es openu, na kome je Đoković diskvalifikovan jer je lopticom pogodio linijskog sudiju.\n– Očekivao sam da će finale biti neizvesnije, ali takođe znam koliko je Novak tamo dobar kada ima svoju igru i izuzetno je motivisan. Kada igraš protiv nekog ko je osvojio 17 grend slem titula, 19 ili 20, ono što ovi momci rade sada, to je prilično zastrašujuće – rekao je Marej, preneo je Eurosport.\n← SKUPLJA PUTARINA OD ČETVRTKA! Najviše novca će morati da izdvoje KAMIONDŽIJE!\nBEZ PREPREKA DO JEFTINIJEG PRIKLJUČKA: Sve spremno za povoljnije uvođenje gasa u domaćinstva, plaćaće se na rate →\nNadal: Cicipas i pauze? Rafa i Rodžer to nikad ne bi uradili\nNadal o polufinalu 2021: Nisam mogao da hodam dve nedelje…\nVEST KOJU SU SVI ČEKALI: Poznato koliko NAVIJAČA može da bude na Đokovićevom polufinalnom meču


SEEbiz.eu / NBS: Privrednici očekuju inflaciju u granicama cilja\nNarodna banka Srbije inflacija inflacija u Srbiji\nDatum objave: 20.07.2019. - 11:09:26\nBEOGRAD – Inflaciona očekivanja finansijskog sektora i privrede za godinu i za dve godine unapred nastavila su da se kreću u granicama cilja od tri procenta uz mogućnost odstupanja od plus/minus 1,5 posto, pokazuju rezultati junske ankete Narodne banke Srbije.\nInflaciona očekivanja za godinu dana unapred niža su u junu nego u maju i iznose 2,8 procenata kod finansijskog sektora i 2,5 odsto kod privrede.\nKada je reč o inflacionim očekivanjima za dve godine unapred, finansijski sektor je u junu zadržao očekivanja na centralnoj vrednosti cilja (tri procenta), dok su očekivanja sektora privrede blago snižena u odnosu na maj i iznose 2,8 odsto.\n„Postignuta usidrenost inflacionih očekivanja doprinosi povećanju efikasnosti monetarne politike u održavanju niske, stabilne i predvidive inflacije u srednjem roku, što je jedan od neophodnih preduslova održivog privrednog rasta", kažu u NBS.


Živković u emisiji Novi dan na TV N1 - NOVA stranka\n02.07.2015 Press služba Naslovna 0\nPremijer Aleksandar Vučić treba da ode u Srebrenicu, a sa njim i predsednik Tomislav Nikolić i ministar spoljnih poslova Ivica Dačić, rekao je gostujući u Novom danu lider Nove stranke Zoran Živković.\n"Treba da ode premijer u Srebrenicu, naročito Vučić, ali i Nikolić i Dačić, oni nisu naravno naredili ništa što ima veze sa Srebrenicom, ali su bili u to vreme ljudi koji su kreirali zajedno sa svojim liderima tu atmosferu, te ratove. Oni koji su ćutali o tome i to gurali pod tepih moraju da odu da se poklone", rekao je Živković.\nKomentarišući predloženu rezoluciju o Srebrenici, Živković je istakao "da se ponovo bavimo nečim što je ne tako važno", jer, kako je rekao, "ono što se desilo u Srebrenici neće biti ni bolje ni gore time što se ova ili ona rezolucija donosi".\n"Ono što je važno za građane Srbije je da postoji saznanje, koje je potvrđeno na dva suda u Hagu, da je genocid izvršen i da postoje neki ljudi koji su osuđeni za to. Druga stvar je da nije osuđena Srbija, nisu osuđeni Srbi kao što to neki kažu", smatra on.\nŽivković ističe da treba da pokažemo ozbiljnu žalost i razumevanje sa porodicama žrtava, a ne da brojimo koliko je bilo stradalih.\n"Ovo su ponovo podele i čeprkanje po grobnicama".\nŽivković je rekao da je opšta priča da je Slobodan Milošević spasao Nasera Orića u Hagu.\n"O tome pričaju ljudi iz okruženja odbrane Orića i odbrane Miloševića, ali i ljudi koji tamo rade. Svedoci su menjali iskaz, Orić je oslobođen zbog nedostatka dokaza. Svi znaju da je Orić Miloševića zvao predsedniče, da je bio deo obezbeđenja porodice Milošević početkom devedesetih. To ne piše nigde u sudskim spisima, nema materijalnih dokaza, ali ima priča koje su pouzdane, nema razloga da se sumnja", smatra on.\nOpozicija je u defanzivi, smatra predsednik Nove stranke, jer je deo opozicije kriv za ono što se dešava sada, jer je doveo ove snage na vlast. Živković kaže da je veliki pritisak na opozicione stranke i da, recimo, Novu stranku ne možete da vidite ni na jednoj televiziji. Kako je rekao, na delu je vidljivo maltretiranje poslanika opozicije, i da je on, kako je naveo, iz parlamenta izbačen jer je rekao "Jel".\nIako se zalaže sa saradnju opozicionih stranaka, Živković kaže da nema dogovora s onima koji hoće da sarađuju sa Vučićem.\n"U Srbiji postoji dovoljno ljudi kojima je jasno šta se dešava, treba napraviti jedan novi blok. Imaćemo izbore u decembru ili martu i opozicija mora da se dobro organizuje za te izbore", kaže on.\nKao partnera Novoj stranci, Živković vidi demokrate.\n"Tačno je da sa DS sarađujemo u parlamentu, tačno je da je DS najveći krivac što je SNS na vlasti, ali nije sadašnje rukovodstvo donelo te odluke. Sadašnja stranka se očistila od takvih ljudi i DS se sada vraća na pravi put i možemo da sarađujemo".\nIako je, kako kaže, podrša Novoj stranci sve veća, Živković nije u potpunosti zadovoljan.\n"Biću zadovoljan kada pobedimo na izborima. Nema opravdanja da propustimo šansu na pokrajinskim i lokalnim izborima".\nŽivković smatra i da treba menjati i Ustav Srbije i izborni sistem, da broj poslanika treba smanjiti na 150, da Vlada bude kancelarskog tipa i da se predsednik bira u parlamentu.\nPrevious article\tSNS najveća elementarna nepogoda Next article\tŽivković za Slobodnu Bosnu: Rezolucijom o Srebrenici ne osuđuje se Srbija


Radmanović se sastao sa Javierom Solanom - Klix.ba\n21.1.2009. u 17:38\nPredsjedavajući Predsjedništva BiH Nebojša Radmanović sastao se danas u Bruxellesu s visokim predstavnikom Evropske unije za vanjsku politiku i sigurnost Javierom Solanom.\nTokom susreta, Radmanović je kazao da Bosna i Hercegovina želi biti dio Evropske unije, ali da trenutno postoje manji zastoji u reformama na tom putu.\nOn je rekao da će BiH učiniti sve da što brže ide putem ka EU. Po njegovim riječima, BiH ima uslove da ove godine aplicira za kandidatski status te da se u BiH moraju postići dogovori.\nIstakao je da BiH ne želi zaostajati za svojim susjedima, poput Crne Gore koja je aplicirala za članstvo u EU i Srbije koja se spremna da to učini, jer bi to moglo imati negativne posljedice ne samo za BiH nego i za region.\nGovoreći o viznom režimu, predsjedavajući je izrazio zabinutost da bi se BiH mogla naći u veoma nepovoljnom položaju u odnosu na svoje susjede ukoliko bi se desilo da i Srbija i Crna Gora dobiju bezvizni režim, a Bosna i Hercegovina ne.\nTo bi praktično značilo, da bi Bosna i Hercegovina bila jedina zemlja u svom okruženju za koju bi važio vizni režim od strane EU, što bi bio problem i za EU i za BiH, istakao je predsjedavajući Radmanović.\nPo riječima visokog predstavnika EU za vanjsku politiku i sigurnost Javiera Solane, važno je da BiH bude dio EU.\nOn je izrazio nadu da će BiH uskoro biti bliža EU ali je istakao da u BiH postoje problemi koji taj put otežavaju.\nSolana je naglasio da je ova godina od izuzetnog značaja za odnose između BiH i EU jer će, između ostalog, ove godine biti razmatrana transformacija Ureda visokog predstavnika te da bi specijalni predstavnik EU Bosnu i Hercegovinu približio Evropi.\nOn je istakao da postoje pitanja koja se moraju riješiti, a to su državna imovina i status Brčkog te da svi napori moraju biti učinjeni da se to riješi.\n- BiH mora učiniti napor u pravom smjeru, a ja sam spreman da vam pomognem, rekao je Solana.\nRadmanović je rekao da oko pitanja Brčkog ima napretka te da se i o pitanju državne imovine dosta radi ali da je riječ o različitom pristupu rješenju. On je dodao da je pomoć EU dobrodošla i presudna jer BiH ne smije propustiti priliku da napravi korak ka kandidatskom statusu.\nU izjavama za medije nakon susreta, Solana je kazao kako je s predsjedavajućim Radmanovićem imao otvoren razgovor te da su razmijenili mišljenja o važnim pitanjima.\nOn je rekao da postoje neke odluke koje se moraju donijeti u 2009. godini koja je, kako je naglasio, jako važna te je iskazao nadu da će one biti donesene na konstruktivan način.\nKao posebno važno istakao je pitanje rješavanja državne imovine i statusa Brčkog. Rekao je da je na sastanku bilo riječi i o transformaciji Ureda visokog predstavnika, a Solana je naglasio da će učiniti sve da pomogne BiH na putu ka EU.\nPredsjedavajući Radmanović je u obraćanju novinarima kazao da BiH želi u EU te je istakao da BiH u 2009. godini, uprkos problemima koji postoje, može napraviti korake naprijed, koji bi doveli do kandidatskog statusa.\nNaglasio je da je podrška visokog predstavnika EU za vanjsku politiku i sigurnost Javiera Solane dobrodošla te da se nada da će BiH u prvoj polovini 2009. godine prevazići neke poteškoće i da će dobiti kandidatski status i bezvizni režim kao ostale zemlje u regionu.\nSastanku predsjedavajućeg Predsjedništva BiH Nebojše Radmanovića s visokim predstavnikom Evropske unije za vanjsku politiku i sigurnost Javierom Solanom prisustvovao je i visoki predstavnik za BiH Miroslav Lajčak, saopćeno je iz Službe za odnose s javnošću Predsjedništva BiH.


United Grupa i Nokia uvode mobilnu mrežu najnovije generacije - Dnevno.ba\nAutor: Dnevno.ba Srijeda, 11. kolovoza 2021. u 11:42\nUnited Grupa objavila je danas da je potpisana saradnja sa kompanijom Nokia koja će doprinijeti uvođenju nove generacije digitalnih usluga širom Jugoistočne Evrope, uključujući nove 5G usluge kako za rezidencijalne, tako i za poslovne korisnike, veće brzine i sigurnosti za vrhunsko korisničko iskustvo.\nZa mobilne operatere koji posluju u okviru United Grupe, kompanija Vivacom u Bugarskoj i Telemach u Hrvatskoj i Sloveniji, saradnja dvije kompanije će omogućiti masovnu povezanost na internet mrežu za još veći broj uređaja uz pouzdanu konekciju za podršku aplikacijama i uslugama koje su ključne za digitalnu transformaciju savremene industrije.\nUnapređenja mobilne mreže United Grupe dio su petogodišnjeg plana investicija od više od 900 miliona eura koje vodeći telekomunikacijski i medijski operater ulaže u modernizaciju svojih mobilnih i fiksnih mreža, kako bi se obezbijedila vrhunska povezanost i napredni proizvodi i usluge za milione novih i postojećih korisnika.\nUnited Grupa radit će na razvoju usluga kao što su mobilne veze gigabitnih brzina, unapređeni sistemi za prenos podataka uz minimalno kašnjenje i pristup fiksnoj bežičnoj mreži, što će biti ključni pokretači u narednim godinama i za digitalizaciju i za konkurentnost na tržištima na kojima posluje.\nPotpredsjednik United Grupe za tehnologiju Željko Batistić je rekao da porast povezanih uređaja i sve veće potrebe koje mobilni korisnici danas imaju, zahtjeva moćnu bežičnu mrežu koja može da prenese velike količine podataka brzo, sigurno i sa zanemarljivim kašnjenjem.\n– Naša ulaganja u mobilne i u fiksne mreže garantuju da će korisnici United Grupe uvijek imati pristup najboljem što naša industrija može da ponudi – dodao je Batistić.\nPotpredsjednik i direktor kompanije Nokia za Centralnu Evropu i Aziju Mikko Lavanti je rekao da je Nokia zadovoljna što nastavlja da podržava snažnu poziciju United Grupe na tržištu Jugoistočne Evrope.\n– Vodeći portfolio naših usluga na tržištu nastavlja da demonstrira svoju širinu, pouzdanost i inovativnost koristeći mogućnosti Cloud sistema, uz centralizovanu ili distribuiranu implementaciju. Radujemo se što ćemo United Grupi i njenim korisnicima pružiti vrhunske performanse – dodao je Lavanti.\nOsnovne implementacije će se u početku uvoditi za 3G, 4G i 5G mreže United Grupe na Cloudu, od trećeg kvartala ove godine, saopćeno je iz United Grupe.


Iz gradskog budžeta biće izdvojen 1,1 milion KM za podsticanje zapošljavanja, a na konkurs su podnesena 222 zahtjeva za dobijanje ovih sredstava.\nPotvrdili su to u Odjeljenju za privredu i dodali da će komisija u narednim danima obraditi pristigle zahtjeve, bodovati ih i predložiti kandidate koji ispunjavaju uslove javnog poziva.\nPrema podacima ovog odjeljenja, za podsticaje namijenjene povećanju produktivnosti i konkurentnosti na tržištu prijavila se 151 firma, od čega njih 144 iz kategorije malih i srednjih preduzeća koji žele podsticaje za sufinansiranje nabavke osnovnih sredstava za rad.\n- Na javni poziv javilo se i sedam srednjih stručnih škola za opremanje kabineta za praktičnu nastavu, a grad je u ove svrhe izdvojio 200.000 KM, što je duplo više u odnosu na prošlu godinu - naveli su iz odjeljenja.\nDodaju da su izdvajanja za srednje škole, kroz saradnju sa više domaćih kompanija, usmjerena na školovanje i “proizvodnju” deficitarnih kadrova i zanimanja na tržištu rada.\nIstovremeno, na javni poziv javio se 71 nezaposleni građanin s ciljem da dobije podsticaje namijenjene samozapošljavanju.\n- U proteklom periodu pokazali smo opredijeljenost da kroz razne olakšice i programe podsticaja i samozapošljavanja značajno unaprijedimo poslovno okruženje - rekli su u Odjeljenju za privredu.\nJedna od prijavljenih kandidatkinja, koja nije željela da joj objavimo ime, rekla je da će joj sredstva znatno pomoći u razvoju sopstvenog biznisa.\n- U današnje vrijeme veoma teško je naći posao. Zbog toga sam odlučila da pokrenem sopstveni biznis. Nadam se da ću biti izabrana na ovom konkursu, jer će mi to znatno pomoći da načinim prvi korak u sopstvenom biznisu - rekla je ova kandidatkinja.\nOvogodišnji javni poziv za dodjelu podsticajnih sredstava u funkciji zapošljavanja bio je otvoren od 14. juna do 15. jula. Na poziv su se mogli prijaviti privrednici, nezaposleni i srednje stručne škole.\nKada je riječ o podsticajima, milion KM lani je podijelilo 49 privrednika, 46 nezaposlenih sugrađana i šest srednjih škola.\n- Cilj je da stvorimo bolje uslove na tržištu rada i zato smo ove godine odlučili da povećamo broj korisnika podsticaja - rekli su u Odjeljenju za privredu.\nSrpski kreveti stižu i do Kine: Naš eko nameštaj osvojio Nemce


FK Guber Srebrenica – priča koja još uvijek traje - AKOS\nHome > Sport i zdravlje > Sportske novosti > FK Guber Srebrenica – priča koja još uvijek traje\nU bivšoj državi bilo je dosta teže doći do izražaja u velikoj konkurenciji kakva je tada bila na jugoslovenskoj fudbalskoj sceni. Posebno se to odnosi na posljednje sezone pred raspad države, kada su „veliki“ timovi napravili skoro pa nedostižnu razliku u sportskom, infrastrukturalnom i svakom drugom pogledu. Također, uslijed takve situacija male sredine su imale veliki problem sa lokal patriotizmom, što je značilo da lokalni niželigaši nisu imali adekvatnu podršku kakva im je trebala. Osim podrške i poticaja od nadležnih vlasti, svakako je možda i veći problem bilo igrati pred praznim tribinama, što za Guber iz Srebrenice nije bio slučaj.\n„Rođenje“ FK Gubera i historijski meč\nPrva fudbalska lopta stigla je u Srebrenicu 1923. godine što je bio jedan od preduslova za početak aktivnog bavljenja fudbalom. Koliko je za Srebreničane fudbal bio bitan, govori i njihova odluka da veoma brzo nakon što je lopta stigla u grad osnuju i organizuju fudbalski klub. Već godinu dana nakon što je prva lopta stigla u Srebrenicu osnovan je fudbalski klub “Guber” iz Srebrenice, te od daleke 1924. godine pa sve do sada ova ekipa egzistira u ovom gradu. Period prve Jugoslavije ubrzao je proces osnivanja sportskih društava, te u velikoj mjeri olakšao procedure oko registriranja fudbalskih klubova, što je bila glavna prepreka masovnijem osnivanju fudbalskih klubova tokom austrougarske uprave. U periodu od osam decenija rada, FK “Guber” se takmičio u nekoliko rangova – počev od opštinske do regionalne lige. Naravno, kao i u svakom klubu tako i u FK Guber, postojali su dani ponosa, ali i oni koje bi svi rado željeli da zaborave. Počeci FK Guber Srebrenica bili su teški, osim što su morali igrati na neadekvatnim podlogama, Srebreničani nisu imali ni odgovarajuću fudbalsku oprememu. Ipak, u godinama koje su dolazile nakon postepenog rasta ove ekipe poboljšavali su se i uslovi što je adekvatno popraćeno i na terenu. Početkom osamdesetih godina FK Guber je bilježio solidne rezultate uz par oscilacija, a kraj osamdesetih godina prošlog stoljeća bio je vezan za dane ponosa i slave. Prvi takav susret za ovaj mali grad bio je sa Veležom, ali ne mostarskim, već Nevesinjskim. Na kišom natopljenom terenu i uz veliku podršku navijača srebrenički tim je rutinski i sa lakoćom pobijedio goste iz Nevesinja rezultatom 4-1. Strijelci su bili rahmetli Armin Hasanbegović sa tri gola i rahmetli Haris Ahmetović jednom. Ovo je za malu lokalnu ekipu FK Gubera bio historijski rezultat, jer su ovom pobjedom došli među najbolje 32 ekipe u bivšoj Jugoslaviji. Danima nakon ove utakmice Srebrenica je bila u slavljeničkoj atemosferi, a nakon saznanja da će u narednom kolu takmičenja dočekati ekipu Budućnosti iz Podgorice, slavlje je bilo još veće. Na dan utakmice Srebrenica je bila na nogama, karnevalska atmosfera sa ulica prenesena je kasnije na prepuni stadion FK Gubera. U ovoj za FK Guber historijskoj utakmici treneru Bratislavu Vukosavljeviću na raspolaganju su bili sljedeći igrači:\nArmin Hasanbegović, Ibro Mehanović, Sead Nukić, Nermin Pašalić, Jusuf Malagić, kapiten Senad Džanić, Milan Pavlović, Dragutin Dragičević, Safet Mehanović, Samir Mujičić, Ademir Smajić, Haris Ahmetović, Vladimir Bato Inđin, Esmir Muratović, Hazim Ahmetović, Ekrem Omerović.\nRegularni dio ove utakmice završen je 1:1, a nakon toga se pristupilo izvođenju penala. U triler završnici FK Guber je izašao kao pobjednik, te se na taj način plasirao među 16 najboljih ekipa bivše države. Ipak, slavlje je veoma kratko trajalo jer je fudbalski savez nakon nekoliko dana odlučio da se utakmica ponovi iz razloga jer sudija „nije znao“ da se nakon regularnog toka trebaju igrati produžetci, a ne penali. Uslijedila je nova utakmica, koju kako Srebreničani kažu je morala pobijediti ekipa iz Podgorice. Nakon ove utakmice splasnula je euforija, a nekoliko godina nakon najvećeg historijskog uspjeha došao je krvavi rat.\nFK Guber Srebrenica danas\nTokom agresije na Bosnu i Hercegovinu od strane Srbije i Crne Gore, FK Guber kolektiv u usponu bio je ugašen. Trebalo je da prođe skoro petnaest godina do bi se iz pepela podigao ponos Srebreničana. Sve do 2004. godine nisu bili stvoreni uslovi za ponovno pokretanje ovog kluba, međutim na inicijativu tadašnjeg gradonačelnika Srebrenice Abdurahmana Malkića došlo je do registracije FK Guber Srebrenica. Od tog trenutka pa sve do danas FK Guber Srebrenica takmiči se u nižim ligama manjeg bosanskohercegovačkog entiteta, a u njegovom sastavu su podjednako Srbi i Bošnjaci, baš kao i nekada kada su Srebreničani pokrenuli priču zvanu Guber. Osim prvog tima, Guber ima i mlađe selekcije što je itekako vrijedno spomena, a osim takmičenja u nižim ligama glavni cilj je i zbližavanje mladih kroz sport. Za Guber je u ovom trenutku najvažnije da ostvari rezultatski iskorak, a da li je to moguće uz trenuta izdvajanja ostaje nam da vidimo u vremenu koje pred nama.


Konstituisana Skupština grada Užica, novi stari predsednik - Užicka Republika Press\nKonstituisana Skupština grada Užica, novi stari predsednik\nBranislav Mitrović, ponovo je izabran za predsednika Skupštine grada Užica na konstitutivnoj sednici koja je zbog epidemioloških mera održana u velikoj Sali užičkog Narodnog pozorišta. Za Mitrovića je glasalo 47 ,dok je protiv bilo 16 odbornika. Za sekretara Skupštine izabrana je diplomirana pravnica Slađana Mitrović, koja je ovu funkciju obavljala i u prethodnom skupštinskom sazivu.\nBranislav Mitrović,predsednik pokreta Pozitivno Užice ,izabran je kao odbornik sa liste “ Aleksandar Vučić -za našu decu „,a u novom mandatu najavio je potpunu digitalizaciju rada Skupštine do kraja godine.\n„Bićemo jedna od prvih Skupština koja će na potpuno elektronski način funkcionisati i biti mnogo više transparentna u radu.Jedino povećanjem transparentnosti i javnosti možemo povratiti poverenje građana u institucije. Skupštine moraju biti kontrola kako bi im pomogli u obavljanju izvršne vlasti“ ,rekao je Mitrović. On je podsetio da je za prošli skupštinski saziv nabavljeno 67 tablet računara, što je donelo do uštede od oko pet milina dinara u gradskom budžetu. Mitrović je dodao da su tablet uređaje zadržali odbornici koji su bili i u prethodnom sazivu, dok su ih oni koji više ne sede u odborničkim klupama vratili i oni će biti predate na korišćenje novoizabranim predstavnicima građana.\nSkupštinski saziv je znatno podmlađen u odnosu na prethodni, devet odbornika je mlađe od 30 godina, značajan broj odbornika je starosti između 30 i 40 godina. Posebno značajno je što je čak 27 žena steklo odbornički mandate, što procentualno čini više od 40 odsto i što će po očekivanjima predsednika Skupštine, Branislava Mitrovića doneti novi kvalitet u radu i konstruktivnije rasprave.\nZa izbor Mitrovića za predsednika Skupštine grada Užica nisu glasali odbornici Zdrave Srbije.\n„Nismo podržali predlog za izbor predsednika Skupštine grada ,jer smo videli u prethodne četiri godine šta znaju.Zdrava Srbija će u Užicu biti opoziciona partija i radiće na tome da zajedno sa građanima promenimo konačno neke stvari u gradu“ ,rekaoje odbornik ove stranke Vladan Virijević.\nOdbornici SPS-a glasali su za izbor predsednika Skupštine grada,ali nisu hteli da komentarišu njihovo buduće učešće u izvršnoj vlasti.\n„SPS nema opterećenje da li će biti u izvršnoj vlasti ili u opoziciji.O tome će odlučiti Srpska napredna stranka koja je dobila najveće poverenje građana.Obaveza svih odbornika SPS je da uvek rade u interesu građana“, rekao je odbornik SPS Neđo Jovanović.\nU užičkom lokalnom parlamentu na prvom Skupštinskom zasednju su verifikovani mandati odbornicima iz 10 političkih partija i 2 pokreta.Od ukupno 67 odbrornika najviše ima koalicija oko SNS-a 41,Zdrava Srbija ima 15 predstavnika, SPS 7, dok po dva odbornika predstavljaju Spas i Užičku odbrambenu ligu.\nKonstitutivna sednica otpočela je minutom ćutanja povodom smrti bivšeg gradonačelnika Užica Saše Miloševića.\nNa narednoj sednici Skupštine grada koja je zakazana za petak, 21.avgusta biće izabrani gradonačelnik, zamenik predsednika Skupštine grada,Gradsko veće i ostala radna tela Skupštine grada.\nZbog obavljanja drugih javnih funkcija odborničkih mandata su se odrekli Snežana Milutinović i Nikola Maksimović, sa liste SNS i Mirjana Radivojčević, sa liste Socijalističke partije Srbije.\nVeliko interesovanje dece za muzičko obrazovanje\nZa učenike u Užicu raspust traje do 1. marta\nDogovor najbrže ruši barijere\nŠkola flamenka za odrasle počinje i u Užicu\nNedovoljno ideja za IPARD sredstva


Kozadra se nada da će novembarske plaće u KS biti do Nove godine - Klix.ba\nBiH Kozadra se nada da će novembarske plaće u KS biti do Nove godine\nKozadra se nada da će novembarske plaće u KS biti do Nove godine\n26.12.2014. u 17:04\nMuhamed Kozadra Kanton Sarajevo\nVršilac dužnosti premijera Kantona Sarajevo Muhamed Kozadra nada se da će novembarske plaće korisnicima koji ih primaju iz kantonalnog budžeta biti isplaćene do Nove godine.\nOn napominje da su novembarske plaće obračunate ili se obračunavaju i da će se isplata desiti ukoliko bude dovoljnog priliva budžetskog novca. Od priliva zavisi i da li će decembarske plaće biti 15. januara iduće godine, dodao je.\nKozadra je to izjavio nakon sjednice Skupštine Kantona Sarajevo na kojoj većina poslanika nije odobrila rebalans ovogodišnjeg budžeta, ali jeste Odluku o privremenom finansiranju potreba Kantona za period 1. januar - 31. mart 2015., koja se inače donosi u situaciji kad do 31. decembra tekuće godine ne može biti donesen kantonalni budžet za narednu godinu. Ona sprječava zastoj finansijskih tokova u Kantonu u takvoj situaciji.\nNa ovoj hitnoj sjednici Skupštine donesena je i odluka o supsidijarnom zaduživanju Kantona Sarajevo kod Federacije BiH iz novca od dodatnog finanasiranja po IV stand-by aranžmanu Međunarodnog monetarnog fonda. Tom odlukom Kantonu Sarajevo pripada 11 miliona KM.\nTakođer je donesena odluka o prihvatanju reprograma obaveza po kreditima vanjskog duga.\nSkupština je dala i saglasnost na odluku o privremenom finansiranju Zavoda zdravstvenog osiguranja Kantona, također za period januar - mart 2015., kao i na istu odluku za Javnu ustanovu Služba za zapošljavanje Sarajevskog kantona.\nKod glasanja za predloženi rebalans ovogodišnjeg kantonalnog budžeta, Stranka demokratske akcije i Demokratska fronta, koje su dogovorile koaliciono djelovanje u budućoj vlasti, glasale su oprečno, prva je odobravala rebalans, a druga ne.\nMirsad Pindžo, poslanik Demokratske fronte, kazao je,pak, novinarima da ova razlika nema veze ni sa kakvim sukobom između dviju stranaka jer je rebalans predložila dosadašnja kantonalna vlada pa današnje glasanje ne treba dovoditi u vezu s koalicionim dogovorima.\nHitna jednica Skupštine je završena.\nBilo je najava da bi danas eventualno mogla biti nastavljena i konstituirajuća sjednica, inače prekinuta početkom sedmice, na kojoj je, između ostalog, trebalo izabrati delegate iz ove kantonalne skupštine u Dom naroda Federalnog parlamenta.\nMeđutim, uvjeti za nastavak se nisu stekli jer Centralna izborna komisija BiH nije dosad ovjerila sve kandidatske liste proslijeđene iz Skupštine jer je bilo spornih kandidatura, što iziskuje dodatno vrijeme i proceduru.\nStoga je dogovoreno da skupštinska komisija za izbor i imenovanja prati kada će se CIK očitovati i na osnovu toga da se odredi termin nastavka konstituirajuće sjednice.


Projektovanje ugrađenih sistema - pomoću ARM Cortex-M razvojne ploče\nProjektovanje ugrađenih sistema - pomoću ARM Cortex-M razvojne ploče количина\nOva knjiga je studija slučaja u ugrađenom sistemu, uključujući razmatranje hardvera,inicijalizaciju procesora, razvoj drajvera niskog nivoa i dizajn interfejsa aplikacije zaproizvod.\nIako ovo opisujemo kroz specifičnu primenu Cortex-M3 razvojne ploče, naša misija je da pomognemo čitaocu da izgradi osnovne veštine koje su izuzetno važne da bi postao odličan u razvoju proizvoda.\nKompletna razvojna ploča je dostupna da biste povećali uticaj ove knjige i da biste radnu platformu koju kreirate, zatim, koristili kao osnovu za dalji razvoj i učenje.\nHobisti mogu da kombinuju odlične funkcionalne sisteme pomoću platformi, kao što su Arduino ili Raspberry Pi, ali je neophodno da inženjeri i dizajneri proizvoda imaju osnovno znanje o projektovanju ugrađenih sistema.\nPostoji vrlo malo dostupnih izvora u kojima se opisuju razmišljanje, strategije i procesi koji će vam dati uvid u dizajn hardvera i razvoj drajvera niskog nivoa i uspešnu izradu potpuno ugrađenog sistema. Mnogi inženjeri na kraju nauče na teži način ili nikada stvarno ne nauče.\nARM procesori su u suštini sveprisutni u ugrađenim sistemima.\nProjektanti koji izrađuju nove uređaje moraju da znaju osnove ovih sistema i da budu u stanju da podele velike komplikovane ideje na delove kojima se može upravljati.\nUspešan razvoj proizvoda znači da treba da pročitate obimnu dokumentaciju da biste mogli da razumete kako da postignete ono što vam je potrebno, a zatim da sastavite sve da biste kreirali robusni sistem koji će pouzdano funkcionisati i biti održiv u godinama koje dolaze.\nProgram Embedded in Embedded se bavi podučavanjem osnovnih veština koje inženjerima pomažu da izgrade čvrste temelje znanja koji se mogu primeniti u svakom okruženju za projektovanje.\nSa skoro 20 godina iskustva u industriji autor govori o razvoju veština kritičkog mišljenja koje zahtevaju kompanije i koje su od suštinskog značaja za uspešno projektovanje.\nU ovoj knjizi se podjednako razmatraju odlični procesi projektovanja, kritičko razmišljanje, pa čak i društveni aspekti koji su važni za programere, koliko i tehnički dizajn hardvera i firmvera.


Donošenjem Zakona o platnim uslugama napravljen je pravni okvir za osnivanje i poslovanje platnih institucija i institucija elektronskog novca, kao nove vrste pružalaca platnih usluga. Narodna banka Srbije je oktobra 2016. godine donela rešenje kojim je data prva dozvola za izdavanje elektronskog novca u Republici Srbiji, što je označilo početak rada institucija elektronskog novca unutar naše države.\nElektronski novac omogućava kupoprodaju robe i usluga preko interneta, u brzom vremenskom roku, s bilo koje lokacije. Pored plaćanja proizvoda i usluga, moguće je vršiti prenos elektronskog novca između lica koja ga poseduju. Dakle, elektronski novac predstavlja zamenu za gotov novac, s tom razlikom što se čuva u elektronskoj ili magnetnoj formi – na čipu, serveru ili platnoj kartici.\nPored institucija elektronskog novca, elektronski novac mogu izdavati i banke, javni poštanski operator, Narodna banka Srbije, Uprava za trezor ili drugi organi javne vlasti u Srbiji, u skladu sa svojim nadležnostima.\nPre svega, u vašem je interesu da se pridržavate svih pravila korišćenja elektronskog novca u pogledu bezbednosti, jer se na taj način potencijalne zloupotrebe svode na najmanju moguću meru.\nPIN nemojte nositi sa sobom i nemojte ga saopštavati drugoj osobi. Ukoliko vam je izdavalac elektronskog novca izdao i platnu karticu, nemojte je uručivati drugom licu prilikom plaćanja.\nUkoliko ovu karticu izgubite ili vam je ukradu, odmah o tome obavestite izdavaoca elektronskog novca, koji je u obavezi da istog trenutka blokira sredstva i na taj način spreči njihovo dalje neovlašćeno korišćenje.\nIzbegavajte da ostavljate podatke u vezi s korišćenjem elektronskog novca na nepouzdanim internet stranicama.\nImajte na umu da elektronski novac ima svoju vrednost poput gotovog novca, te ga razborito koristite i trošite.


Crveno-beli su u Skupštini grada Beograda prošle godine dobili specijalno priznanje za “Crveno-belu krv” kao najuspešniju akciju davanja krvi u istoriji Instituta za transfuziju krvi Srbije i time pokazali da ima armiju navijača koji imaju veliko srce.\nTakođe, prošle godine ostvaren je i novi rekord od neverovatnih 1.488 jedinica krvi, čime su zvezdaši još jednom pomerili granice humanosti. Tako i sutra, Zvezda poziva sve ljude dobre volje koji su u mogućnosti da dođu i daju krv i na taj način nekome spasu život od 10 do 18 časova na stadionu "Rajko Mitić".\nInterval između davanja krvi treba da bude tri meseca za osobe muškog, odnosno četiri za osobe ženskog pola. Nove zalihe krvi su uvek neophodne, a akcija „Crveno-bela krv“ u saradnji sa Institiutom za transfuziju krvi Srbije svaki prethodni put je imala izuzetan odziv


OVAKO ĆE SE ISPLAĆIVATI PENZIJE: Četiri modela za isplatu, a do 31. marta SVI MORAJU da dobiju novac!\nOdluka još nije doneta, opcije su od posebnih šaltera, do isporuke na ruke, a jedno je sigurno - svi će dobiti svoj novac na vreme!\nSvi penzioneri stariji od 65 godina koji zbog vanrednog stanja ne smeju da izlaze iz kuće ne treba da brinu jer neće ostati bez svojih penzija, čija isplata kreće sutra.\nVlada Srbije, Fond PIO i Ministarstvo za rad nalaze način da najstarijim sugrađanima novac stigne do ruku. Još nije potpuno definisano na koji način će se to realizovati, razgovori u kriznom štabu traju, ali zasad postoje četiri modela koja su u opciji, saznaje Kurir.\n- U Srbiji ima 1,7 miliona penzionera, a od njih oko 450.000 novac dobija na kućnu adresu. Svi ostali, dakle više od 1,2 miliona, penzije primaju preko računa. Opcije su da se organizuju posebni šalteri i precizan termin za podizanje novca, kao što je to organizovano za izlazak u kupovinu.\nDruga opcija bi bila mobilni bankomati koji bi dolazili do određene lokacije. Treća - da službenici banaka i poštari idu na kućnu adresu i isplaćuju, a četvrta je da se uključe pripadnici MUP ili vojske - priča izvor Kurira iz Nemanjine 11.\nPoslednja opcija bi podrazumevala da pripadnici vojske i policije posete penzionere, dobiju od njih ovlašćenja za podizanje na šalteru, podignu novac i donesu im do kućnog praga.\nTa ovlašćenja bi bila privremena i pravila bi se na tri meseca, odnosno dok traje vanredno stanje. Sve ovo se odnosi na penzionere koji nemaju nikog od rodbine ili nemaju osobu od poverenja kojoj bi mogli da daju karticu za bankomat. Poseban posao je i to da se napravi presek koliko je takvih penzionera, zbog toga je neophodna sveobuhvatna analiza i ogromna organizacija - ocenjuje naš sagovornik.\nKrajnji rok do kog bi svi penzioneri trebalo da imaju novac u rukama, po našim saznanjima, bio bi utorak, 31. mart. To je drugi deo penzije za februar. Uplate će se obavljati već od 25. marta, kao što je i predviđeno, i za to su sredstva obezbeđena.\nIzvor: Kurir.rs/ Silvija Slaming Foto: BETA/MUP


Šest medalja za kajakaše u Makedoniji | TV KANAL 9 NOVI SAD\nNaslovna EMISIJE Šest medalja za kajakaše u Makedoniji\nŠest medalja za kajakaše u Makedoniji\nVIDEO K9: Proteklog vikenda u Skoplju je održan 1. EKA Evropski kup na divljim vodama u spustu – sprint. Srpski takmičari imali su veoma uspešan prvi nastup u sezoni, koji su okončali osvajanjem šest medalja.\nSrpski takmičari imali su vrlo uspešan prvi nastup u sezoni, koji su okončali osvajanjem šest medalja: dve zlatne, tri srebrne i jednom bronzanom.\nSreten Biljić trijumfovao je u K1 u izvezavši stazu za 45.11 sekundi, ispred Branislava Mitrovića iz Bosne i Hercegovine (46.37) i domaćeg predstavnika Ljubomira Spasića (46.37) koji su podelili drugo mesto. Bronzanu medalju osvojio je drugi reprezentativac Bosne i Hercegovine, Darko Savić (46.45).\nU istoj disciplini Srbija je imala još petoricu predstavnika. Četvorica su se plasirala od 7. do 10. mesta: Ognjen Perovanović bio je 7. (49.14), 8. mesto zauzeo je Bogdan Sojanović (49.29), 9. je bio Matija Veizović (50.15), dok je 10. mesto zauzeo Marko Jović (50.50). Marko Marjanović nije završio trku.\n1. Evropski kup u Makedoniji bio je prvo izborno takmičenje za sastav reprezentacije Srbije u spustu. Naredno izborno takmičenje potencijalni reprezentativci imaće već 15. aprila u Magliču. Poslednja, treća provera za kandidate za sastav reprezentacije veslaće se na 2. ECA Evropskom kupu u Banjaluci 22. aprila.\nPrethodni tekstPočeo Festival profesionalnih pozorišta Vojvodine\nSledeći tekstIspit za buduće novosadske taksiste 8. i 11. maja


Priština: Održane treće bilateralne političke konsultacije između ministarstava vanjskih poslova Crne Gore i Republike Kosova\nDatum objave: 06.12.2017 14:08 | Autor: MVP\nTreće bilateralne političke konsultacije između ministarstava vanjskih poslova Crne Gore i Kosova održane su danas u Prištini. Delegacije su predvodili generalni direktor za bilareralne poslove u Ministarstvu vanjskih poslova Crne Gore, ambasador Ivan Leković i generalni direktor za bilateralne poslove u Ministarstvu vanjskih poslova Kosova Albert Prenkaj.\nObostrano je konstatovano da su odnosi Crne Gore i Kosova dobri, te da se u kontinuitetu razvijaju, uz redovan dijalog na visokom i radnom nivou.\nCrnogorska delegacija je ponovila da je pitanje demarkacije granice sa Kosovom za nas zatvoreno, dok je Prenkaj istakao da je to isključivo unutrasnje pitanje Kosova koje, kako očekuje, treba da bude brzo riješeno. On se zahvalio Crnoj Gori na dosadašnjem strpljenju i razumijevanju koje je imala u ključnim, istorijskim momentima.\nPoručeno je da je saradnja dvije države u okviru Berlinskog procesa od izuzetnog značaja, imajući u vidu da se radi o zajedničkoj afirmaciji krupnih regionalnih infrastrukturnih projekata, koji doprinose razvoju Regiona u cjelini.\nUkazano je i na potrebu jačanja privredne saradnje između dvije države, budući da za to postoje brojni potencijali naročito u oblastima ekonomije, turizma, saobraćajnog povezivanja i energetike.\nPozitivno je ocijenjena saradnja i komunikacija resora odbrane i unutrašnjih poslova, rada i socijalnog staranja i kulture. Razmotrena su i pitanja jačanja ugovorne baze između dvije države, potpisivanjem novih bilateralnih ugovora, u oblasti sporta, nauke i obrazovanja.


Akcija “Clandestino”: Pomoć onima koji traže azil je pružanje ruke gostoprimstva!\nTri sedmice nakon pokretanja akcije za pomoć centrima za prihvat ilegalnih imigranata iz Azije i Afrike “Clandestino”, na inicijativu Color Press Grupe, prikupljena je značajna količina potrepština neophodnih ugroženim tražiocima azila.\nRadoš Đurović, izvršni direktor Centra za zaštitu i pomoć tražiocima azila, ističe važnost ovakvih akcija i naglašava da smo u ne tako davnoj prošlosti svi bili svedoci slične situacije: “Radi se o istom scenariju manjeg obima koji smo imali sa izbeglicama iz bivše Jugoslavije. U našoj zemlji je i danas prisutan značajan broj ljudi, oko 300 njih, koji su ovde došli pritisnuti velikim problemima i tu borave bez adekvatnog smeštaja i brige, prepušteni sami sebi. U Bogovađi je u tom smislu na snazi svojevrsna humanitarna katastrofa u Bogovađi, koja se trenutno pomalo preliva i na Banju Koviljaču. Izuzetno je bitno da građani naše zemlje kroz ovakve akcije dalje ojačaju svest o potrebi pomaganja drugome, čime se radi i na razvoju humane crte društva i šire javnosti. To je u ovoj fazi jedino moguće kroz ovakve akcije ljudi sa dobrom voljom, koji su motivisani da pomognu onima kojima je najteže, pružajući im direktnu pomoć u vidu odeće, obuće ili hrane. Nažalost, sa dolaskom zime, problemi ovih nesrećnih ljudi imaju tendenciju da postanu sve gori i sada je pravi trenutak da im se pruži ruka”.\nJelena Marić, portparolka Komesarijata za izbeglice i migracije objašnjava da je Srbija i ove godine suočena sa velikim brojem migranata, koji na svom putu ka zemljama Zapadne Evrope dolaze i jedno vreme borave u njoj.“U ovom trenutku mi u Bogovađi imamo jedan broj ljudi koji se nalaze van Centra za azil, kao i oba puna Centra za azil, a ulažemo maksimalne napore kako bismo to prevazišli i zakupili dodatan broj stambenih objekata privatnih lica čime bi se svima obezbedio smeštaj. U tom kontekstu, u trenucima kada smo suočeni sa visokim stepenom ksenofobije, netolerancije i nerazumevanja za komšiju, a kamoli za nekog ko je drugačiji ili druge boje kože, akcija pomoći ovim ljudima je od velikog značaja najviše u smislu davanja nade da još uvek postoje ljudi koji žele da pomognu nekom ko se drugačije zove ili ima drugačije kulturne navike i ko neće ovde ostati, ali će zahvaljujući tom gestu i pruženoj ruci zapamtiti Srbiju kao zemlju gde su se prema njemu ili njoj odnosili kao prema čoveku”, zaključila je Marićeva.\nDve nedelje nakon što je Color Press Grupa pokrenula akciju “Clandestino” za pomoć centrima za prihvat ilegalnih imigranata iz Azije i Afrike, veliki broj kompanija i pojedinaca priključio se ovoj inicijativi.\n“Srbija je više puta u istoriji pokazala da ume da iskaže empatiju prema ljudima koji su izgubili svoje domove pa i domovine bez obzira na veru, rasu i naciju. 1941. u Srbiji je nakon ulaska nacista našlo utočište 20.000 Slovenaca proteranih od strane Nemaca iz svojih domova. Devedesetih, Srbija je postala utočište za stotine hiljada izbeglica iz republika bivše Jugoslavije u kojima se vodio građanski rat! Sad je prilika da pokažemo da smo i u ovoj ekonomskoj krizi i siromaštvu i 2013. godine dostojni ove tradicije!”, kaže Robert Čoban, predsednik Color Press Grupe i otkriva da će prva pomoć centrima u Bogovaži i Banji Koviljači stići sredinom novembra.\nColor Press Grupa već 12 godina organizuje redovne mesečne akcije pomoći različitim domovima za decu, bolesne, stare i beskućnike kao što su Dečije selo u Sremskoj Kamenici, Dom za decu i omladinu ometenu u razvoju u Veterniku, Dom za stare “Oaza” i Prihvatilište za beskućnike u Futogu.\nNedavni tragični brodolomi kod ostrva Lampeduza u kojima je poginulo više stotina ilegalnih imigranata iz Afrike, motivisao nas je da se setimo kako je i naša zemlja proteklih godina postala utočište za nekoliko hiljada ilegalnih imigranata iz Afrike i Azije.\nZa moto akcije odabrali smo pesmu “Clandestino” benda “Manu Chao” – koja se bavi upravo ovim problemom savremenog čovečanstva: milionima ljudi iz Azije, Afrike i Latinske Amerike koji bežeći od ratova, represije, gladi i siromaštva neretko ginu u pokušajima da se dokopaju Evrope i Severne Amerike.\nTokom prošle godine 2.723 osobe zatražile su azil u Srbiji, od čega je 1.560 bilo smešteno u centrima za azilante u Banji Koviljači i Bogovađi. Samo tokom prvih šest meseci ove godine azil je po prelasku granice tražilo 1.516 stranih državljana, a 1.112 prošlo kroz pomenute centre. Najviše tražioca azila dolazi iz Eritreje, Sirije, Somalije, Malija, Sudana, Avganistana…\nU saradnji sa Komesarijatom za izbeglice i migracije Republike Srbije – Color Press Grupa organizuje akciju pomoći ovim ljudima koji se nalaze u centrima za prihvat tražioca azila u Bogovađi i Banji Koviljači.\nPartneri u ovoj akciji, kompanije koje su naši klijenti, prijatelji i oglašivači, mogu da doniraju hranu, obuću, odeću, lekove, vitamine, opremu i druge preko potrebne stvari za predstojeću zimu.\nPartneri mogu da doniraju robu iz svog proizvodnog programa ili da se odluče da kupe i doniraju nešto od stvari sa spiska koje nam dostavljaju centri u Bogovađi i Banji Koviljači.\n“Naše dosadašnje akcije uvek su bile usmerene na one kojima je pomoć potrebna a tu su u našoj sredini: na decu, stare, beskućnike… Ovog puta to su ljudi iz Sudana, Somalije, Eritreje ili Sirije! Ilegalni imigranti koji će u našoj zemlji možda provesti samo nekoliko meseci na putu za neku drugu evropsku državu. To su ljudi koje verovatno više nikad nećemo sretati. Baš zbog toga verujem da treba da pokažemo svoju solidarnost i pravo lice naše zemlje koja je često u istoriji pomagala ljudima koji su zbog ratova, represije ili siromaštva morali da napuste svoje domove!”, kaže Milica Đokić, direktorica korporativnih komunikacije Color Press Grupe.\nPojedinci i kompanije zainteresovani da se sa nama uključe u ovu akciju, mogu da se jave na mail adresu:milica.djokic@color.rs


Dinamo uknjižio DRUGU POBEDU\nIzvor: OK Radio - Lokalni sport - Nedelja 30.09.2018 - 20:48\nDinamo iz Vranja je zabeležio drugu pobedu u Super ligi Srbije, pošto je u 10. kolu sa 1:0 kao domaćin savladao Mačvu iz Šapca. Gol odluke za Vranjance postigao je Dimitrov iz jedanaesterca u 51. minutu. Gosti su u finišu utakmice ostali i bez isključenog Gavrića zbog dva žuta kartona. Ipak, i pored ove značajne pobede, Vranjanci zauzimaju...\nDinamo u pomoć zove i SVEŠTENIKA\nIzvor: OK Radio - Lokalni sport - Subota 29.09.2018 - 11:11\nDinamo iz Vranja u 10. kolu Super lige Srbije kao domaćin dočekuje ekupu Mačve iz Šapca sa drastično promenjenim sastavom. Trener Dinama Dragan Antić Recko je najavio da će u timu Dinama napraviti velike promene što znači izmenu najmanje četiri igrača. - Ne može neko da samo nabija sebi minutažu u Super ligi , a ne pruža...\nDISCIPLINSKI POSTUPAK protiv Recka\nIzvor: OK Radio - Lokalni sport - Četvrtak 27.09.2018 - 10:30\nVranje - Disciplinska komisija Fudbalskog savez Srbije odlučila je da pokrene postupak protiv šestorice igrača, trenera i funkcionera zbog izjava posle mečeva Super lige Srbije. Između ostalih, disciplinski postupak pokrenut je i protiv trenera Dinama Vranja Dragana Antića, koji je kritkovao arbitre posle meča sa Napretkom. Meč između Napretka i Dinama koji su domaćini dobili sa 3:0...\nRadnik uknjižio PETICU u Kupu Srbije\nIzvor: OK Radio - Lokalni sport - Četvrtak 27.09.2018 - 08:57\nVranje - U meču šesnaestine finala Kupa Srbije, u južnjačkom duelu između Radnika i Radničkog iz Pirota, Surduličani su ostvarili ubedljiv trijumf rezultatom 5:0. Gosti iz Pirota su se solidno držali i odolevali napadima Radnika u prvom poluvremenu. Radnik je u tom delu meča uspeo da uknjiži minimalno vođstvo od 1:0 i tim rezultatom se otišlo na...\nIzvor: OK Radio - Lokalni sport - Utorak 25.09.2018 - 11:24\nVranje – Radnik iz Surdulice će u sredu na svom terenu dočekati ekipu Radničkog iz Pirota u okviru utakmice šesnaestine finala Kupa Srbije, a ulaz na stadion će biti slobodan. Pirotski Radnički trenutno se nalazi na šestoj poziciji Srpske lige - grupa Istok i bez dileme dolazi u Surdulicu sa velikim ambicijama. U Radniku se za ovu...\nIzvor: OK Radio - Lokalni sport - Nedelja 23.09.2018 - 10:00\nTrener Dinama iz Vranja Dragan Antić Recko istakao je pomoć sudija fudbalerima Napretka u pobedi nad „žutima“. Napredak iz Kruševca slavio je protiv Dinama iz Vranja sa 3:0 u 9. kolu Super lige Srbije, a meč je obeležio skandal oko penala za domaćine. U jednoj sumnjivoj situaciji u šesnaestercu Dinama, sudija je dosudio penal koji su domaćini...\nVranjanci na SVETSKOM PRVENSTVU u kik boksu\nIzvor: OK Radio - Lokalni sport - Petak 14.09.2018 - 07:35\nMladen Stošić i Marko Dinčić, članovi KBK „Vranje“ i KBK „Junior“, odlaze na Svetsko juniorsko prvenstvo u kik boksu, koje će biti održano u italijanskom letovalištu Lido Di Jesolo, od 15. do 22. septembra. Reč je o izuzetno talentovanim takmičarima koji će predstavljati svoje klubove, ali i svoj grad i državu. Oni će se takmičiti...\nVRANJSKI MARATONCI: Još jedna pobeda za Stošića\nIzvor: OK Radio - Lokalni sport - Ponedeljak 10.09.2018 - 09:44\nVranjski maratonci su proteklog vikenda učestvovali na dve trke. U Šapcu u okviru polumaratonske trke bila je organizovana i trka na 7 kilometara na kojoj je učestvovao i pobedio Kristijan Stošić i ujedno postavio rekord staze. Kristijan je pobedio ispred Miloša Dajevića i Lazara Antonića. U Beogradu je održana trka na 10 kilometara We...\nVranjski PIONIRI STRELCI najbolji u Srbiji\nIzvor: OK Radio - Lokalni sport - Četvrtak 06.09.2018 - 07:21\nNa Prvenstvu centralne Srbije u streljaštvu održanom u Ćupriji, pioniri Streljačkog kluba Vranje pokupili su skoro sve zlatne medalje. Kako se navodi na sajtu Streljačkog saveza Srbije, mladi strelci iz Vranja dominirali su na Prvenstvu centralne Srbije serijskom malokalibarskom puškom za pionire i pionirke. Vranjanka Jelena Mudrinić je bila najuspešnija pionirka u gađanju malokalibarskom puškom iz ležećeg...\nVasiljević iz Surdulice u REPREZENTACIJU\nIzvor: OK Radio - Lokalni sport - Sreda 05.09.2018 - 07:36\nVranje – Golman surduličkog Radnika Nikola Vasiljević dobio je poziv stručnog štaba „orlova“ da se pridruži reprezentaciji Srbije. Nikola Vasiljević će tako biti prvi reprezentativac Srbije iz redova surduličkog superligaša. Na treningu reprezentacije u Staroj Pazovi povredio se golman Arhusa Aleksandar Jovanović, pa je selektor Krstajić poziv da se priključi timu uputio 22-godšinjem Nišliji. Trojku golmana sada, uz...\nSpektakl: Srbija se tuče protiv SVETA\nIzvor: OK Radio - Lokalni sport - Utorak 04.09.2018 - 07:05\nVranje – Povodom Dana oslobođenja Surdulice, u ovom gradu će u sredu biti održan revijalni kik boks meč između reprezentativaca Srbije i reprezentativaca drugih država. U ovom kik boks spektaklu pojaviće se i aktuelni prvaci Evrope i sveta. Revija će biti održana na Trgu u Surdulici, u sredu, 5. septembra sa početkom u 19 časova, na Dan...\nDinamo poklekao u Subotici\nIzvor: OK Radio - Lokalni sport - Ponedeljak 03.09.2018 - 07:38\nFudbaleri Dinama iz Vranja doživeli su poraz na gostovanju u Subotici od Spartaka rezultatom 2:0. Ovo je bio šesti poraz Vranjanaca u sedam do sada odigranih utakmica u Super ligi Srbije. Strelac oba gola za ekipu domaćina bio je Dušan Maričić u devetom i 52. minutu. Dinamo je nakon šestog poraza ponovo na poslednjem, 16. mestu na tabeli...\nRazvod: Radnik ostao bez TRENERA\nIzvor: OK Radio - Lokalni sport - Četvrtak 30.08.2018 - 09:11\nVranje - Uprava kluba iz Surdulice i trener seniorskog tima Radnika, Mladen Dodić, pred utakmicu 7. kola Super lige Srbije, sporazumno su raskinuli dalju saradnju. Ovakvoj odluci pristupilo se nakon odigranih šest kola sa dve pobede Radnika i četiri poraza, od kojih tri za redom. Mladen Dodić je u Radnik stigao pre ovogodišnjih letnjih priprema i...\n« Previous 1 ... 6 7 8 9 10 11 12 13 ... 14 216 Next »


Usvojena lista preliminarnih rezultata po konkursu za nagrađivanje srednjoškolaca za postignute rezultate u 2015. godini | Ministarstvo omladine i sporta\nNa navedeni konkurs se prijavilo ukupno 1542 kandidata. Od ukupnog broja prijavljenih, 1160 kandidata ispunjava sve uslove konkursa, a 382 kandidata ne ispunjava jedan ili više uslova konkursa i/ili ima nepotpunu dokumentaciju.\nRok za podnošenje pisanih primedaba po navedenom konkursu je do 20. juna 2016. godine. Pisane primedbe se dostavljaju poštom ili neposredno predaju na pisarnicu Uprave za zajedničke poslove republičkih organa, Bulevar Mihajla Pupina 2, istočno krilo, Novi Beograd. Nakon roka za podnošenje primedbi biće utvrđena konačna Lista dobitnika nagrade i iznos nagrada.\nPreliminarne liste po navedenom konkursu možete preuzeti OVDE.


Stevanović: Na proljeće se očekuje veći priliv migranata\n07/02/2019 | 13:04 ⇒ 18:01 | Izvor: SRNA\nNa području Republike Srpske od početka godine do danas evidentirano je oko 386 migranata, a na proljeće se moće očekivati njihov intenzivniji priliv, izjavio je danas član Koordinacionog tijela Vlade Srpske za praćenje kretanja ilegalnih migranata Miloš Stevanović.\nOn je dodao da će zbog mogućeg povećanja broja migranata na proljeće biti zatraženo da se svi nadležni u BiH više uključe u čuvanje granice, te da se uključe i Oružane snage, koje imaju tehničke kapacitete.\nStevanović je na konferenciji za novinare istakao da Republika Srpska neće prihvatati izgradnju centra za smještaj migranata na teritoriji Srpske, niti će za to izdvajati budžetska sredstva, kao i da neće prihvatati strane donacije.\nOn je rekao da migranti ne mogu boraviti na teritoriji Republike Srpske, osim u zakonskom roku sa potvrdama i putem takozvanog humanog transporta, a što je policija Srpske i ranije omogućavala.\nPrema njegovim riječima, Koordinaciono tijelo će nastaviti da preduzima niz operativnih aktivnosti za rješavanje problema migranata.\nOn je istakao da Vlada Republike Srpske ostaje pri stavu da promjena demografske slike stanovništva u Srpskoj neće biti omogućena.\n- U potpunosti razumijemo da su migranti krenuli za nečim boljim, ali Republika Srpska i BiH nemaju namjeru, niti mogućnosti da ih ovdje smjeste - dodao je Stevanović.\nOn je naveo da, osim bezbjednosnih izazova - potencijalne ugroženosti lokalnog stanovništva i njihove imovine, treba skrenuti pažnju i na potencijalne zdravstvene izazove, koji su mnogo veći.\n- Zaštita stanovništva od zaraznih bolesti je od opšteg interesa za Republiku Srpsku i u tom pogledu Ministarstvo zdravlja Srpske i ovo tijelo izdali su nalog da se intenzivnije kontroliše zdravlje migranata - dodao je Stevanović.\nOn je naglasio da se u Republici Srpskoj postupa humano prema migrantima i da se neprestano prati njihovo zdravstveno stanje.\nStevanović je napomenuo da i u Federaciji BiH zdravstvene službe preduzimaju odgovarajuće aktivnosti na zaštiti od eventualnog prenošenja bolesti na lokalno stanovništvo.\nOn je naveo da se ne može precizno reći koliko migranata ima u BiH, a, prema statističkim pokazateljima, riječ je o 4.000 do 5.000.\nStevanović je rekao da mu je direktor Policije Srpske Darko Ćulum juče prenio da je trenutno u Republici Srpskoj najveći pritisak na Policijskoj upravi Gradiška, s obzirom da migranti u tom dijelu BiH pokušavaju da pređu na teritoriju Hrvatske.\n- Na mapi, koju je izradilo Koordinaciono tijelo, jasno se vide ulasci migranata na teritoriju Republike Srpske i BiH. Najveći broj ulazaka je u dijelu Bijeljine, Bratunca i Zvornika, a nešto blaži priliv je kod Trebinja dok je izlazna ruta kod Bihaća, Velike Kladuše. Evidentirali smo, međutim, i izlaske oko teritorije Brčko distrikta - naveo je Stevanović.\nOn je napomenuo da migranti nisu činili velika krivična djela u Srpskoj, ali da je u FBiH bilo slučajeva da su upadali u kuće i pljačkali, te da tužilaštva imaju poteškoće da ih optuže, jer je nemoguće utvrditi njihov identitet.\nStevanović je ocijenio da Visoki sudski i tužilački savjet mora da zauzme stav kada je u pitanju procesuiranje migranata koji čine krivična djela.\nOn je podsjetio da je u prošloj godini na teritoriji BiH evidentirano 23.848 migranata, u Grčkoj 50.215 migranata, Alabaniji 3.399, Crnoj Gori 4.645.\nPrema njegovim riječima, do sada je najviše migranata došlo iz Pakistana, njih 34 odsto, iz Irana 15, Sirije 13, Avaganistana 10, Iraka devet i Libije četiri odsto.\nStevanović je dodao da najčešći razlog koji navode za migraciju jeste loš standard života, njih 33 odsto, osjećaj nesigurnosti 21 odsto, zbog ratnog stanja došlo je njih 10 odsto, a samo devet odsto je došlo iz političkih razloga.\n- Informacije o kretanjima dobijali su od posrednika na teritoriji Grčke, Albanije, Crne Gore i BiH, a samo devet odsto njih išlo je po rutama koje su našli putem interneta - rekao je Stevanović.\nOn je dodao da je 78 odsto migranata posrednicima platilo od 1.000 do 5.000 evra, a za prebacivanje iz Srbije u BiH naplaćivano je od 150 do 700 evra.\nZa sva ta lica policija je imala saznanja i ona su privedena ili su u procesu obrade.\nStevanović je naglasio i da Koordinaciono tijelo neće dozvoliti da bilo ko, ni od građana, niti od organa vlasti, na bilo koji način muči i zlostavlja migrante i tretira ih neljudski.\nPotpisani posebni kolektivni ugovori u oblasti obrazovanja\n19:25 > Istočna alternativa podržala politiku Milorada Dodika\n17:22 > Višković sutra sa Vigemarkom\n16:27 > Na slobodi predator iz Teslića koji je vrebao djecu sa četiri Fejsbuk profila\n15:12 > Mlađenović: Očekujemo brz početak izgradnje graničnog prelaza\nŠta sve krije ANP?


NS: U tri dana DVA NAPADA na radnike Doma zdravlja, zaposleni u STRAHU - Nova Borba\nDom zdravlja Novi Sad, Liman/ Foto: wikimedia.org\nNS: U tri dana DVA NAPADA na radnike Doma zdravlja, zaposleni u STRAHU\nNovi napad na zaposlene u Domu zdravlja Novi Sad desio se juče, a to je drugi napad koji se desio u toj zdravtsvenoj ustanovi u poslednja tri dana.\nNaime, pacijent koji dobija recepte za terapiju koja mu je prepisana od strane psihijatra, nasrnuo je i radniku obezbeđenja naneo ozbiljne telesne povrede koje su zahtevale lekarsku intervenciju u Urgentnom centru KC Vojvodine.\nKako kažu u Domu zdravlja "Novi Sad", incident se dogodio u prizemlju objekta na Limanu IV, kada je radnik obezbeđenja ponudio pomoć čoveku koji je uznemiravao prisutne i vikao po hodnicima.\n"Pacijent, koji je ušao u naš objekat obučen samo u šortsu i papučama, prišao je i ničim izazvan udario u glavu čoveka iz obezbeđenja. Udarac je bio neočekivan, ali je naš kolega ipak reagovao i oborio na zemlji napadača. Budući da je u pitanju čovek snažne fizičke konstitucije, i da se napad dogodio u nekoliko sekundi, našem kolegi koji je bio ozbiljno povređen, pritrčali su lekari i osoblje koje se tu zateklo i pomogli da zadrže napadača do dolaska policije, koja ga je uhapsila i sastavila zapisnik", navodi se u saopštenju ove zdravstvene ustanove.\nSamo dva dana pre ovog incidenta desio se napad na lekara istog Doma zdravlja, a ovaj put je revoltirani muž verbalno napao lekara i šutirao inventar zato što njegova supruga predugo čeka.\nKako su tada naveli iz Doma zdravlja, pacijentkinja nije imala nijedan znak hitnosti, te joj je izmerena telesna temperatura koja je bila u nivou normalne, i nije imala povrede.\nOba incidenta su zabeležena sigurnosnim kamerama.\n"Ovo je drugi napad na naše zaposlene, u poslednja tri dana, koji sada već poprimaju obrise kontinuiteta. Koliko god upozoravali javnost na verbalne i fizičke napade kojima smo izloženi, stiče se utisak da oni ne prestaju. Naprotiv, uvećavaju se", kažu iz Doma zdravlja Novi Sad i dodaju da se svi radnici osećaju nespokojno.


Miloš Milutinović - Katedra za elektronsko poslovanje\nIme i prezime: Miloš Milutinović\nNaziv disertacije: Model sistema za adaptivno mobilno učenje stranih jezika\nDatum odbrane: 09-02-2017\nRaspoloživost ličnih mobilnih uređaja i pratećih mobilnih tehnologija ima sve veći uticaj na neformalne i formalne procese obrazovanja. Učenje stranih jezika predstavlja pogotovo zanimljivu oblast primene mobilnih tehnologija usled toga što predstavlja vid samousavršavanja, aktivnost koja se izvodi uporedo sa drugim obavezama i koja može biti od interesa izuzetno heterogenoj ciljnoj grupi. Mobilne tehnologije pružaju mogućnost učenja bilo gde i bilo kad, pa se javlja potreba za projektovanjem takvog nastavnog procesa koji bi podsticao što češće učenje u kratkim intervalima, a koji bi bio prilagodljiv (adaptivan) prema karakteristikama učenika.\nPredmet istraživanja doktorske disertacije je razvoj modela sistema za adaptivno mobilno učenje stranih jezika. Centralni problem koji se razmatra u disertaciji je ispitivanje metoda i tehnika prilagođavanja jezičkih obrazovnih sadržaja i načina prezentacije i interakcije u skladu sa kognitivnim mogućnostima korisnika u pokretu.\nU disertaciji je predstavljen model za mobilno adaptivno učenje jezika orijentisan ka oblasti učenja stranih jezika. Adaptivnost je proces od posebnog značaja u mobilnom okruženju gde se učenje odvija u pokretu, u kratkim vremenskim intervalima, sa nižim stepenom koncentracije učenika. Model opisan u ovoj disertaciji razmatra različite parametre adaptacije primenjive na mobilno okruženje i obuhvata ontološki okvir za formalno opisivanje obrazovnih sadržaja i karakteristika mobilnog uređaja, učenika i konteksta učenja. Pri opisivanju obrazovnih sadržaja, primenjeni su objekti učenja kao standardne jedinice sadržaja. Na osnovu ontološkog okvira i metapodataka objekata učenja, predstavljen je mehanizam za pregovaranje i adaptaciju. Pored navedenih komponenata sistema, model obuhvata i infrastrukturu zasnovanu na konceptu računarstva u oblaku.\nU eksperimentalnom delu doktorske disertacije, predloženi model sistema za adaptivno mobilno učenje stranih jezika je razvijen i implementiran u okviru infrastrukture za računarstvo u oblaku. Katedre za elektronsko poslovanje na Fakultetu organizacionih nauka. Implementacija je izvedena za učenje japanskog jezika na engleskom jeziku korišćenjem mreža reči kao osnove za izgradnju baze znanja, a omogućena su buduća proširenja dodavanjem drugih jezika. Evaluacija je izvedena sa studentima Katedre za elektronsko poslovanje, a rezultati istraživanja su pokazali da im ovaj vid učenja izuzetno odgovara. Najznačajniji naučni doprinos doktorske disertacije jeste razvoj modela sistema za mobilno adaptivno učenje stranih jezika. Primenom ontologija i principa softverskog projektovanja, model se može jednostavno i efikasno menjati i prilagođavati za primenu urazličitim okruženjima.


Siniša Mali: "Dvocifreno povećanje plata i penzija znači bolji životni standard za građane" - Portal Iz Prve Ruke\nSiniša Mali: „Dvocifreno povećanje plata i penzija znači bolji životni standard za građane“\nMinistar finansija Siniša Mali izjavio je da najavljene povišice penzija i plata od 18 do 20 %, uz inflaciju od oko 5,5 %, znače da će građani moći da računaju na „realno povećanje“ tih primanja od 12 do 14 %, što je „mnogo veće od rasta inflacije u ovom trenutku“.\n„Dvocifreno povećanje plata i penzija znači bolji životni standard za građane i zato mi je važno da tako sprovedemo da povećanje bude veće od inflacije, kako bi u ‘realnom dinaru’, onome što ostaje građanima u džepum ‘pokrili’ ovu inflaciju“, rekao je Mali i podsetio da se inflacija trenutno kreće oko 9,2 %.\n„Projekcija Narodne banke Srbije (NBS) za narednu godinu je da će se inflacija u narednoj godini kretati oko 5,5 do 5,6 %“, rekao je Mali i dodao da je rast BDP u prvom tromesečju ove godine iznosio 4,1 %, a da se očekuje da će u drugom tromesečju biti od 3,6 do 3,7 %.\nPodsetio je da javni dug trenutno iznosi 52,1 % BDP što je, kako je naglasio, ispod mastrihtskog kriterijuma EU.\n„Kurs je takođe važan, jer je od 2008. do 2010. ‘pojeo’ povećanje penzija, dok je 2012. bila dvocifrena inflacija“, rekao je Mali i naglasio da sada inflacija postoji, ali da je cilj da se realnim povećanjem penzija i plata, kao i zadržavanjem svih (domaćih) investicija i privlačenjem stranih održi stopa privrednog rasta.\nOn je istakao da to nije lak zadatak ali da je vlada „očigledno nešto dobro radila do sada i da hoće tako i da nastavi“.\nRelated Topics:inflacijajavni dugMinistarstvo finansijaNarodna banka Srbijesiniša maliSRBIJA\nUhapšen diler iz Zrenjanina – zaplenjeno više od tri kilograma različitih narkotika\nHronika6 minuta ago


Ryanair obnavlja samo tri linije iz Srbije i BiH | Serbiaworld\nRyanair obnavlja samo tri linije iz Srbije i BiH\nPrvi letovi na tri linije od samog početka avgusta\nLow cost avio kompanija Ryanair je objavila da planira obnovi tek tri linije iz Bosne i Hercegovine i Republike Srbije ovog leta.\nKako je navedeno, Ryanair planira da ovog leta ponovo pokrene liniju između Niša i Malte. Prvi letovi se očekuju od 2. avgusta, a low cost avio kompanija planira da saobraća na ovoj liniji dva puta nedeljno. Za sad se spominje još samo da bi avio kompanija Ryanair mogla da pokrene liniju Niš Berlin, ali se to najverovatnije neće desiti pre oktobra, ako se može verovati rezervacionom sistemu avio kompanije.\nPočetkom avgusta avio kompanija Ryanair takođe planira da obnovi i linije iz Banja Luke. Od 1. avgusta low cost avio kompanija će poleteti iz Banja Luke za Memmingen i Brisel Charleroi. Sa druge strane, planirane linije iz Banja Luke za Beč i Milano Bergamo su odložene do daljeg.\nRyanair se nedavno pohvalio da je obnovio preko 1.000 letova na svojim direktnim linijama širom Evrope, ali je za sad u regionu sleteo samo u Crnu Goru i Hrvatsku.\nSa aerodroma u Banja Luci trenutno leti jedino avio kompanija Air Serbia na liniji za Beograd, dok sa aerodroma „Konstantin Veliki” u Nišu letove obavljaju avio kompanije Air Serbia i Wizz Air.\nPrethodni tekstAir Serbia – Promotivna akcija za više od 40 destinacija\nSledeći tekstVelika Britanija ukida obavezni karantin za putnike iz Srbije


Kamenovanje prostorija VNS u Boru Marta 2021.\nProtest povodom kamenovanja prostorija Vlaške narodne stranke u Boru\nVlaška narodna stranka protestuje i najoštrije osuđuje kamenovanje prostorija stranke koje se desilo između četvrtke i petka, odnosno između dana 4. i 5. 03. 2021. god. Tom prilikom polomljeno je staklo na prozoru prostorija stranke.\nSmatramo ovaj čin neodgovornim aktom ekstremista sa namerom narušavanja lokalnih međuetničkih odnosa kao i stvaranja atmosfere straha i nesigurnosti kod svih onih koji se ne mire sa ponašanjem kineske kompanije Zi-Jin i loklanih vlasti u Boru.\nVlaška narodna stranka želi da napomene da nikada u proteklih 12 godina od kada je sedište stranke na ovoj adesi, nije bilo sličnih problema.\nOvaj napad se desio u toku posete delegacije rumunske parlamentarne stranke Alijansa za ujedinjenje Rumuna. Delegacija Alijansa za ujedinjenje Rumuna bila je u poseti Srbiji kako bi se upoznala sa aktuelnim problemima sa kojima se susreće vlaška/rumunska zajednica a sve u cilju očuvanja identiteta ove zajednice kao i u vezi zagađenja i eksproprijacije zemljišta koje izaziva kineska kompanija Zi-Jin pre svega lokalnom vlaškom/rumunskom stanovništvu a uz podršku lokalnih vlasti borske opštine.\nBudući da su usled zagađenja ugroženi i ostali građani Bora i okoline, ovaj probelm nije samo etničkog karaktera, već pre svega posledica neodgovorne vlasti koja je dovela do ovakve situacije, i koja umesto da štiti interese građana štiti interese pojedinaca koji imaju interes u ovakvom načinu poslovanja kineske kompanije. Rumunski parlamentarci su obišli nekoliko spornih lokacija u mestima Slatina, Krivelj i Metovnica.\nUsled velikog zagađenja kao i kršenja zakona Srbije od strane kompanije Zi-Jin, Vlaška narodna stranka je u januaru ove godine već uputila protestno pismo, institucijama EU, Rumunije i Srbije. Institucije Srbije su ignorisale ovaj protest, i dozvolile Zi-Jinu da nastavi sa dosadašnjim ponašanjem prema lokalnom stanovništvu.\nRumunski parlamentarci su kao odgovor na protest od strane Vlaške narodne stranke odlučli da se na licu mesta upoznaju sa situacijom. Ponašanje pripadnika lokalne policije koje je po prijavi Vlaške narodne stranke obavilo uviđaj, bilo je jako korektno i profesionalno. Vlaška narodna stranka insistira da nadležni organi pronađu izgrednike i utvrde sve okolnosti napada i koincidencije sa upućenim protestima kao i posetom rumunskih parlamentaraca..\nPolomljeno staklo na prozoru sedišta Vlaške narodne stranke\nPreuzmite protest u PDF formi.\nBor 7. 3. 2021.\nKamenovano sedište Vlaške narodne stranke-verzija na srpskom\nKamenovano sedište Vlaške narodne stranke-verzija na vlaškom/rumunskom


Prijava zbog stajanja na ulici? – EKOLOŠKI POKRET\nHome›Novosti›Prijava zbog stajanja na ulici?\nPredsednik opštine Svilajnac, ekonomista(?) Predrag Milanović je opet podneo prijavu policiji protiv Ekološkog pokreta Svilajnac. Razlog je, stajanje na ulici i mirno posmatranje grupe ljudi tj. kineske delegacije. Predsedniku Ekološkog pokreta Svilajnac prišao je predsednik opštine Svilajnac i nabusito pitao:\n“Ništa ne treba, stojim i gledam.” odgovorio je predsednik Ekološkog pokreta Svilajnac.\nNaime u subotu 23. septembra je tročlana kineska delegacija sa vlasnikom VISAN-a i predsednikom opštine Svilajnac prošla kameničkom ulicom i otišla u “Novu zonu privređivanja” gde se nalaze dve Visanove fabrike. Jedna koja posluje od 2013 godine a proizvodi, pakuje i skladišti otrove za pacove i miševe. I druga, koja još nije počela da radi a izgrađena je krajem 2015-te godine i treba da služi za reciklažu opasnog infektivnig otpada velikog kapaciteta – 4.000 tona godišnje.\nNa ovoj lokaciji se upravo gradi i nova privatna hala (bez građevinske dozvole!?) vlasnika Damira Galića (COMPACT INDUSTRY DOO SVILAJNAC) koja će čim se izgradi biti iznajmljena firmi FCC EKO (bivša ASA EKO) za skladištenje i deponiju opasnog otpada. Tako opštinska vlast od urbanog dela Svilajnca pravi regionalnu deponiju opasnog otpada.\nKineska delegacija je dakle bila u privatnoj(?) poseti sagrađenoj Visanovoj reciklažnoj fabrici koja nema dozvolu za rad. Nije jasno prisustvo predsednika opštine Svilajnac jer ovo očigledno nije bila zvanična poseta Svilajncu, već zemusnkoj privatnoj firmi koja svojim dosadašnjim radom u Svilajncu ima dokazano negativan uticaj na životnu sredinu ovog kraja. Ko li je platio ručak u Grandu, gde opština Svilajnac ima otvoren račun.\nDakle, postavlja se pitanje, ko su Kinezi koji su posetili fabriku za reciklažu i da li to VISAN ipak prodaje svoju sagrađenu fabriku za reciklažu opasnog infektivnog medicinksog otpada nepoznatim kinezima. Kakva je uloga predsednika opštine Svilajnac u privatnom biznisu firme VISAN iz Zemuna, ako znamo da svake godine na tenderu opštine za DDD posao dobije baš firma VISAN, vredan nekoliko miliona dinara.\nProtest upućen Stani Božović – Ministarstvo poljoprivrede i zaštite životne sredine